8. การจัดการ

8.1 โครงสร้างการจัดการของบริษัท

• คณะกรรมการบริษัท

รายชื่อคณะกรรมการบริษัท ทิปโก้แอสฟัลท์ จำกัด (มหาชน) ประกอบด้วยกรรมการทั้งหมด 13
ท่านดังนี้

1.  นางอนุรัตน์ เทียมทัน ประธานกรรมการ

2.  นายพหล จินดากุล กรรมการอิสระ

3.  นายทวีสิน เทพหัสดิน ณ อยุธยา กรรมการอิสระ

4.  นายปานเฉลิม สุธาธรรม กรรมการอิสระ

5.  นายนิพนธ์ สุทธิมัย กรรมการอิสระ

6.  นางแอนน์ แมรี มาร์เชท์ กรรมการอิสระ

7.  นายแอร์ฟเว่ เลอ บุค กรรมการ

8.  นายจ๊าคส์ ปาสตอร์ กรรมการบริหาร

9.  นายเธียรี่ เดอเฟรน กรรมการบริหาร

10. นายเอ็มมานูเอล แชร์ กรรมการบริหาร

11. นายสิทธิลาภ ทรัพย์สาคร กรรมการบริหาร

12. นายสมจิตต์ เศรษฐิน กรรมการผู้จัดการใหญ่

13. นายชัยวัฒน์ ศรีวรรณวัฒน์ กรรมการผู้จัดการ

• กรรมการที่มีอำนาจลงนามผูกพันบริษัท

ชื่อและจำนวนกรรมการผู้มีอำนาจลงลายมือชื่อแทนบริษัท คือ
กรรมการคนใดคนหนึ่งของกรรมการกลุ่มที่หนึ่งและกรรมการคนใดคนหนึ่งของกรรมการกลุ่มที่สองลงลายมือชื่อร่วมกันและประทับตราสำคัญของบริษัท
กรรมการกลุ่มที่หนึ่งได้แก่ นายจ๊าคส์ ปาสตอร์ นายเธียรี่ เดอเฟรน นายแอร์ฟเว่ เลอ บุค
และนายเอ็มมานูเอล แชร์ กรรมการกลุ่มที่สอง ได้แก่ นางอนุรัตน์ เทียมทัน นายสมจิตต์ เศรษฐิน
นายสิทธิลาภ ทรัพย์สาคร และนายชัยวัฒน์ ศรีวรรณวัฒน์

• คุณสมบัติของกรรมการ

บุคคลที่จะมาทำหน้าที่เป็นคณะกรรมการบริษัท ต้องมีคุณสมบัติดังนี้

1.  เป็นบุคคลที่ไม่มีประวัติด่างพร้อย

2.  เป็นผู้มีวิสัยทัศน์และสามารถมองภาพรวมของธุรกิจได้ดี

3.  เป็นผู้มีมนุษย์สัมพันธ์ดี มีคุณธรรม และมีบุคลิกที่เหมาะสม

4.  เป็นผู้มีทักษะในการสื่อความอย่างมีประสิทธิภาพ

5.  เป็นผู้มีแนวคิดทางธุรกิจและการตัดสินใจอย่างเป็นระบบ

6.  เป็นผู้มีความรู้ความเข้าใจด้านการเงิน
    หรือการพาณิชยกรรมหรือการอุตสาหกรรมและมีประสบการณ์เกี่ยวกับการบริหารธุรกิจ

7.  เป็นผู้มีประสบการณ์เคยเป็นกรรมการบริษัทหรือรัฐวิสาหกิจ

• หลักเกณฑ์ในการพิจารณาคัดเลือกกรรมการ

1.  เป็นบุคคลที่มีคุณสมบัติของกรรมการตรงตามที่กำหนดไว้

2.  กรรมการทั้งคณะควรมีความเชี่ยวชาญหลากหลายที่เป็นประโยชน์ต่อการกำหนดทิศทาง
    และควบคุมการดำเนินงานของบริษัท

• วาระการดำรงตำแหน่งของกรรมการและกรรมการบริหารในคณะกรรมการบริษัท

1.  วาระการดำรงตำแหน่งของกรรมการ

    1.  เกษียณอายุ เมื่ออายุครบ 75 ปีบริบูรณ์

    2.  กรรมการ ยังคงมีสภาพเป็นกรรมการ หลังจากปีที่อายุครบ 75 ปี
        จนครบกำหนดตามวาระ (3 ปี) ของการดำรงตำแหน่งกรรมการ

2.  วาระการดำรงตำแหน่งของกรรมการบริหาร

  2.1 เกษียณอายุ เมื่ออายุครบ 55 ปีบริบูรณ์

2.  เมื่อครบอายุ 55 ปี คณะกรรมการบริษัทสามารถอนุมัติให้ดำรงตำแหน่งต่อไปได้ถึงอายุ 70 ปี
    ทั้งนี้สามารถต่ออายุได้ในคราวแรกได้สูงสุดถึง 4 ปี และคราวต่อไปครั้งละ 2 ปี

• ความรับผิดชอบของคณะกรรมการบริษัท

บริษัทได้มีการกำหนดบทบาท หน้าที่และความรับผิดชอบของคณะกรรมการบริษัทไว้อย่างชัดเจน
กล่าวคือ คณะกรรมการบริษัทกำหนดวิสัยทัศน์ นโยบายการดำเนินการด้านการตลาด การผลิต
การจำหน่าย การบริหารการจัดการ ทรัพยากรมนุษย์ การเงินและการจัดทำงบประมาณ
เพื่อใช้เป็นแนวทางปฏิบัติให้ฝ่ายจัดการดำเนินการให้เป็นไปตามแผนธุรกิจที่กำหนดไว้และใช้วัดผลงานเปรียบเทียบกับเป้าหมายและงบประมาณ

อย่างไรก็ตามเพื่อให้การดำเนินการมีประสิทธิภาพและประสิทธิผลได้มีการตรวจสอบภายใน
ผ่านฝ่ายตรวจสอบภายใน ที่มีการรายงานผลข้อบกพร่องที่เป็นสาระสำคัญพร้อมข้อควรปรับปรุงแก้ไข
ภายใต้การดูแลอย่างใกล้ชิดของคณะกรรมการตรวจสอบและคณะกรรมการบริษัท

• ขอบเขตอำนาจหน้าที่และความรับผิดชอบของคณะกรรมการบริษัท

1.  คณะกรรมการบริษัทต้องปฏิบัติหน้าที่ให้เป็นไปตามกฎหมาย วัตถุประสงค์
    และข้อบังคับของบริษัทตลอดจนมติที่ประชุมผู้ถือหุ้นด้วยความซื่อสัตย์สุจริต
    และระมัดระวังรักษาผลประโยชน์ของบริษัท

2.  คณะกรรมการบริษัทต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท
    หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทที่เกี่ยวข้องกัน

3.  คณะกรรมการบริษัทมีอำนาจหน้าที่ในการกำหนดนโยบายหลัก กลยุทธ์ แผนงาน
    และแผนการลงทุนของบริษัท โดยมอบหมายให้กรรมการผู้จัดการใหญ่
    เป็นผู้ควบคุมดูแลการดำเนินงานของฝ่ายต่างๆ
    ให้เป็นไปตามเป้าหมายโดยสอดคล้องกับนโยบายคุณภาพของบริษัท
    และเกิดประสิทธิภาพแก่กิจการและผู้ถือหุ้นของบริษัท

• การสรรหากรรมการบริษัท

การคัดเลือกบุคคลที่จะแต่งตั้งเป็นกรรมการของบริษัท
จะมีคณะกรรมการสรรหาและกำหนดค่าตอบแทนเป็นผู้ทำการคัดเลือกและกลั่นกรองบุคคลที่มีคุณสมบัติเหมาะสม
ทั้งนี้บุคคลที่จะได้รับการแต่งตั้งให้ดำรงตำแหน่งกรรมการของบริษัทจะต้องมีคุณสมบัติครบตามมาตรา
68 แห่งพระราชบัญญัติบริษัทมหาชนจำกัด พ.ศ. 2535 (รวมทั้งที่มีการแก้ไขเพิ่มเติม)
และข้อบังคับของบริษัท องค์ประกอบและการสรรหา แต่งตั้ง
ถอดถอนหรือพ้นจากตำแหน่งกรรมการของบริษัทนั้น
ได้กำหนดในข้อบังคับของบริษัทซึ่งสามารถสรุปสาระสำคัญได้ดังนี้

1.  คณะกรรมการของบริษัทจะพึงมีจำนวนเท่าใด
    ให้ที่ประชุมผู้ถือหุ้นเป็นผู้กำหนดแต่ต้องไม่น้อยกว่าสิบคนและไม่เกินกว่าสิบสี่คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย
    คณะกรรมการอาจมอบหมายให้บุคคลใดบุคคลหนึ่งหรือหลายคนปฏิบัติการอย่างใดอย่างหนึ่งแทนคณะกรรมการก็ได้
    แต่จะมอบหมายให้คณะกรรมการหรือบุคคลอื่นปฏิบัติการแทนตนในฐานะเป็นกรรมการมิได้ ทั้งนี้
    การกระทำใดๆ
    ของบุคคลหรือกลุ่มบุคคลที่กระทำไปโดยได้รับการมอบหมายจากคณะกรรมการดังกล่าวให้ถือเสมือนหนึ่งว่าการกระทำนั้นๆ
    เป็นการกระทำของคณะกรรมการเองและเป็นการกระทำที่มีผลผูกพันบริษัท
    กรรมการของบริษัทมีสิทธิได้รับค่าตอบแทนในการปฏิบัติหน้าที่ซึ่งค่าตอบแทนได้แก่ เงินเดือน
    เบี้ยประชุม โบนัสและเบี้ยเลี้ยง

2.  ให้ที่ประชุมผู้ถือหุ้นของบริษัทโดยคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนนหรือที่ประชุมคณะกรรมการมีอำนาจในการกำหนดรายชื่อของกรรมการผู้มีอำนาจลงลายมือชื่อผูกพันบริษัทโดยให้แบ่งกลุ่มกรรมการผู้มีอำนาจลงลายมือชื่อผูกพันบริษัทออกเป็นสองกลุ่ม
    และกรรมการผู้มีอำนาจลงลายมือชื่อผูกพันบริษัทได้คือกรรมการคนใดคนหนึ่งของกรรมการกลุ่มที่หนึ่งและกรรมการคนใดคนหนึ่งของกรรมการกลุ่มที่สองลงลายมือชื่อร่วมกันและประทับตราสำคัญของบริษัท

3.  กรรมการนั้นให้ที่ประชุมผู้ถือหุ้นเลือกตั้ง ตามหลักเกณฑ์และวิธีการดังต่อไปนี้

    1.  ให้ที่ประชุมผู้ถือหุ้นลงคะแนนเสียงเลือกตั้งกรรมการทีละหนึ่งตำแหน่ง

    2.  ในการออกเสียงลงคะแนนเลือกตั้งกรรมการแต่ละตำแหน่งนั้น
        ให้ผู้ถือหุ้นแต่ละคนมีคะแนนเสียงเท่ากับ จำนวนหุ้นที่ตนถืออยู่ โดยถือว่าหุ้นหนึ่งมีเสียงหนึ่ง

    3.  ในการลงคะแนนเลือกตั้งกรรมการแต่ละตำแหน่ง
        บุคคลซึ่งได้รับคะแนนเสียงสูงสุดและเป็นผู้ที่ได้รับคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน
        เป็นผู้ได้รับการเลือกตั้งเป็นกรรมการ

4.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับสลากกันว่าผู้ใดจะออกส่วนปีหลังๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    กรรมการซึ่งพ้นจากตำแหน่งแล้วอาจได้รับเลือกตั้งใหม่ได้

5.  กรรมการคนใดลาออกจากตำแหน่ง ให้ยื่นใบลาออกต่อบริษัท
    การลาออกมีผลนับแต่วันที่ใบลาออกถึงบริษัทกรรมการซึ่งลาออกตามวรรคหนึ่ง
    จะแจ้งการลาออกของตนให้นายทะเบียนทราบด้วยก็ได้

6.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    ให้คณะกรรมการบริษัทเลือกบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68
    แห่งพระราชบัญญัติมหาชนจำกัด พ.ศ.
    2535เข้าเป็นกรรมการแทนในการประชุมคณะกรรมการบริษัทคราวถัดไป
    เว้นแต่วาระของกรรมการจะเหลือน้อยกว่า 2 เดือน
    บุคคลที่เข้าเป็นกรรมการแทนดังกล่าวจะอยู่ในตำแหน่งกรรมการแทนได้
    เพียงเท่าวาระที่ยังเหลืออยู่ของกรรมการที่ตนแทน มติของคณะกรรมการบริษัทตามวรรคหนึ่ง
    ต้องประกอบด้วยคะแนนเสียงเกินกว่าสามในสี่ของจำนวนกรรมการที่ยังเหลืออยู่

7.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นรวมกันได้ไม่น้อยกว่าสามในสี่ของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

• การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 13 ท่าน ประกอบด้วย

  กรรมการที่เป็นผู้บริหาร 6

  กรรมการที่ไม่ได้เป็นผู้บริหาร 2

  กรรมการที่เป็นอิสระ 5

• การแบ่งแยกบทบาทหน้าที่

ประธานกรรมการไม่เป็นบุคคลเดียวกันกับกรรมการผู้จัดการใหญ่
เพื่อเป็นการแบ่งแยกหน้าที่ในการกำหนดนโยบายการกำกับดูแล กับการบริหารงานประจำ

• การประชุมคณะกรรมการบริษัท

การประชุมคณะกรรมการบริษัท กำหนดประชุมอย่างน้อยปีละ 4 ครั้ง
มีวาระพิจารณาติดตามผลการดำเนินงานเป็นประจำปี 2553
บริษัทได้จัดหนังสือเชิญประชุมพร้อมระเบียบวาระการประชุมและเอกสารประกอบการประชุมเพื่อเป็นข้อมูลให้คณะกรรมการประกอบการพิจารณาก่อนการประชุม
บริษัทได้จัดเก็บรายงานการประชุมที่ได้รับรองจากคณะกรรมการบริษัทแต่ละครั้งและสามารถนำกลับมาตรวจสอบได้

การเข้าร่วมประชุมคณะกรรมการบริษัท
คณะกรรมการตรวจสอบและคณะกรรมการสรรหาและกำหนดค่าตอบแทนในปี 2553
กรรมการแต่ละท่านได้เข้าร่วมประชุมดังนี้ รายชื่อ ตำแหน่ง การเข้าร่วมประชุม (ครั้ง)

  ------------------- ----------------------------------------- ---------------- ------------------- ---------------------------------
  รายชื่อ               ตำแหน่ง                                    การเข้าร่วมประชุม                       
                                                                (ครั้ง)                                

                                                                คณะกรรมการบริษัท   คณะกรรมการตรวจสอบ   คณะกรรมการสรรหาและกำหนดค่าตอบแทน

  นางอนุรัตน์ เทียมทัน     ประธานกรรมการ                             7/7              -                   -

  นายพหล จินดากุล       กรรมการอิสระ (ประธานคณะกรรมการตรวจสอบ)     7/7              11/11               2/2

  นายทวีสิน เทพหัสดิน ณ   กรรมการอิสระ                               7/7              11/11               2/2
  อยุธยา               (ประธานคณะกรรมการสรรหาและกำหนดค่าตอบแทน)                                        

  นายปานเฉลิม สุธาธรรม  กรรมการอิสระ                               7/7              11/11               -

  นายนิพนธ์ สุทธิมัย       กรรมการอิสระ                               7/7              11/11               -

  นางแอนน์ แมรี มาร์เชท์¹ กรรมการอิสระ                               5/5              -                   -

  นายแอร์ฟเว่ เลอบุค ²   กรรมการ                                   1/7              -                   -

  นายจ๊าคส์ ปาสตอร์³     กรรมการบริหาร                              7/7              -                   2/2

  นายเธียรี่ เดอเฟรน     กรรมการบริหาร                              4/7              -                   -
  ------------------- ----------------------------------------- ---------------- ------------------- ---------------------------------

  ------------------- ------------------ ---------------- ------------------- ---------------------------------
  รายชื่อ               ตำแหน่ง             การเข้าร่วมประชุม                       
                                         (ครั้ง)                                

                                         คณะกรรมการบริษัท   คณะกรรมการตรวจสอบ   คณะกรรมการสรรหาและกำหนดค่าตอบแทน

  นายสิทธิลาภ ทรัพย์สาคร  กรรมการ            7/7              -                   -

  นายสมจิตต์ เศรษฐิน     กรรมการผู้จัดการใหญ่   7/7              -                   2/2

  นายชัยวัฒน์ ศรีวรรณวัฒน์  กรรมการผู้จัดการ      7/7              -                   -

  นายเอ็มมานูเอล แชร์    กรรมการบริหาร       6/7              -                   -
  ------------------- ------------------ ---------------- ------------------- ---------------------------------

หมายเหตุ:

  1 นางแอนน์ แมรี มาร์เชท์ ได้รับการแต่งตั้งเป็นกรรมการของบริษัทแทนนายจ๊าคส์ มาร์แชล
  ที่ได้ลาออก ในช่วงวาระที่เหลืออยู่ และนางแอนน์ แมรี มาร์เชท์
  ยังได้รับการแต่งตั้งให้เป็นกรรมการอิสระในการประชุมคณะกรรมการครั้งที่ 2/2553 เมื่อวันที่
  24 กุมภาพันธ์ 2553 อีกด้วย

  2 นายแอร์ฟเว่ เลอ บุค เป็นกรรมการที่ทำงานและพำนักในประเทศฝรั่งเศส
  บริษัทได้เชิญเข้ามาร่วมเป็นคณะกรรมการของบริษัท
  เนื่องจากเป็นบุคคลที่ช่วยสร้างความน่าเชื่อถือให้กับคู่ค้าของบริษัทในต่างประเทศ

  3 นายจ๊าคส์ ปาสตอร์ ประชุมคณะกรรมการบริษัททางไกลผ่านจอภาพ 1 ครั้ง
  ในการประชุมคณะกรรมการบริษัท ได้มีการจดบันทึกรายงานการประชุมเป็นลายลักษณ์อักษรทุกครั้ง
  และจัดเก็บรายงานการประชุมที่ผ่านการรับรองแล้ว พร้อมให้ตรวจสอบได้ ในสถานที่ปลอดภัย
  ที่ชั้น 25 อาคารทิปโก้ 118/1 ถนนพระราม 6 แขวงสามเสนใน เขตพญาไท กรุงเทพฯ 10400

• คณะกรรมการอิสระ

คณะกรรมการบริษัทประกอบด้วยกรรมการอิสระ จำนวน 5 ท่าน มีรายชื่อดังนี้

1.  นายพหล จินดากุล

2.  นายทวีสิน เทพหัสดิน ณ อยุธยา

3.  นายปานเฉลิม สุธาธรรม

4.  นายนิพนธ์ สุทธิมัย

5.  นางแอนน์ แมรี มาร์เชท์

หมายเหตุ: นางแอนน์ แมรี มาร์เชท์ ได้รับการแต่งตั้งให้เป็นกรรมการอิสระ ท่านที่ 5
ในเดือนกุมภาพันธ์ 2553

• หลักเกณฑ์การคัดเลือกกรรมการอิสระ

คณะกรรมการอิสระได้รับการแต่งตั้งตามหลักเกณฑ์ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
ดังนี้

1.  บุคคลต้องมีคุณสมบัติของกรรมการตรงตามที่กำหนดไว้
    เป็นกรรมการที่สามารถปฏิบัติหน้าที่แสดงความคิดเห็นโดยใช้ดุลยพินิจของตนเองอย่างเป็นอิสระและมีจริยธรรมโดยยึดถือประโยชน์ขององค์กรเป็นหลักโดยไม่ได้คำนึงถึงประโยชน์ของผู้ถือหุ้นรายใหญ่
    ผู้ถือหุ้นรายย่อยหรือตนเอง

  2. มีคุณสมบัติครบถ้วนตามที่ตลาดหลักทรัพย์ฯ และการกำกับดูแลกิจการที่ดี ดังต่อไปนี้

2.  ถือหุ้นไม่เกินร้อยละ 2 ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
    บริษัทร่วม หรือบุคคลที่อาจมีความขัดแย้งทางผลประโยชน์
    (นับรวมบุคคลที่เกี่ยวข้องกันตามมาตรา 258 ตามพระราชบัญญัติหลักทรัพย์และตลาดหลักทรัพย์)

2.  ไม่มีส่วนร่วมในการบริหารงานรวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำหรือเป็นผู้มีอำนาจควบคุมของบริษัท บริษัทในเครือ บริษัทร่วม
    หรือบุคคลที่อาจมีความขัดแย้งโดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า
    1 ปี

    0.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสียไม่ว่าทางตรงหรือทางอ้อม
        ทั้งในด้านการเงินและการบริหารงานของบริษัท บริษัทในเครือ บริษัทร่วม
        หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

        ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท บริษัทในเครือ
        บริษัทร่วมหรือบุคคลที่อาจมีความขัดแย้งและไม่ได้รับการแต่งตั้งมาให้เป็นตัวแทนเพื่อรักษาผลประโยชน์ของกรรมการ
        ผู้ถือหุ้นรายใหญ่

  2.5 เปิดเผยความสัมพันธ์ใด ๆ ที่อาจทำให้ขาดความเป็นอิสระแก่คณะกรรมการบริษัท

• นิยาม “กรรมการอิสระ” ของบริษัท

กำหนดให้เป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์

กรรมการอิสระมีจำนวน 5 ท่าน โดยนิยามของกรรมการอิสระ คือ “ถือหุ้นไม่เกิน ร้อยละ 5
ของจำนวนหุ้นที่มีสิทธิออกเสียงทั้งหมด ไม่มีส่วนร่วมในการบริหารงาน ไม่เป็นลูกจ้าง พนักงาน
ที่ปรึกษาที่ได้รับเงินเดือนประจำ หรือเป็นผู้มีอำนาจควบคุม หรือเป็นบุคคลที่อาจมีความขัดแย้ง
ไม่มีผลประโยชน์หรือส่วนได้เสีย ไม่มีความสัมพันธ์ทางธุรกิจ เช่น เป็นลูกค้า ผู้จัดหาวัตถุดิบ เจ้าหนี้
ลูกหนี้ ไม่มีผลประโยชน์หรือส่วนได้เสียไม่ว่าทางตรงหรือทางอ้อม
ทั้งในด้านการเงินและการบริหารงาน หรือบุคคลที่อาจมีความขัดแย้ง
ไม่เป็นญาติสนิทกับผู้บริหารผู้ถือหุ้นรายใหญ่ หรือบุคคลที่อาจมีความขัดแย้ง
และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

• เลขานุการบริษัท

คณะกรรมการบริษัท ได้แต่งตั้งนายลอยด์ วัฒนโฆวรุณ ผู้จัดการกลุ่มฝ่ายกิจการและวางแผนองค์กร
ในเดือนสิงหาคม 2553 เป็นเลขานุการบริษัท มีหน้าที่รับผิดชอบตามที่กฎหมายกำหนดไว้
เลขานุการบริษัทจะรายงานต่อประธานคณะกรรมการบริษัทและกรรมการผู้จัดการ

• คณะกรรมการชุดย่อย

คณะกรรมการบริษัทได้จัดให้มีคณะกรรมการชุดย่อยเพื่อช่วยศึกษาและกลั่นกรองโดยเฉพาะในด้านต่างๆ
ปัจจุบันบริษัทมีคณะกรรมการชุดย่อยที่ได้รับการแต่งตั้งโดยคณะกรรมการบริษัทมี 4 ชุด
ประกอบด้วยคณะกรรมการบริหาร คณะกรรมการตรวจสอบ
คณะกรรมการสรรหาและกำหนดค่าตอบแทน และคณะกรรมการบริหารความเสี่ยง

1. คณะกรรมการบริหาร

บริษัทได้จัดตั้งคณะกรรมการบริหารเพื่อทำหน้าที่แทนคณะกรรมการบริษัท
เพื่อให้เกิดความคล่องตัวในการบริหารและดำเนินธุรกิจของบริษัท

1.  นางอนุรัตน์ เทียมทัน ประธานคณะกรรมการบริหาร

2.  นายสมจิตต์ เศรษฐิน กรรมการบริหาร

3.  นายจ๊าคส์ ปาสตอร์ กรรมการบริหาร

4.  นายเธียรี่ เดอเฟรน กรรมการบริหาร

5.  นายชยงค์ศักดิ์ พิศิษฏพงศ์ กรรมการบริหาร

6.  นายชัยวัฒน์ ศรีวรรณวัฒน์ กรรมการบริหาร

7.  นายโก๊ะ ไล้ ฮวด กรรมการบริหาร

8.  นายเอ็มมานูเอล แชร์ เลขานุการคณะกรรมการบริหาร

หมายเหตุ: นายโก๊ะ ไล้ ฮวด ได้รับการแต่งตั้งโดยคณะกรรมการบริษัทให้เป็นท่านที่ 8
ของคณะกรรมการ

บริหารเมื่อเดือนสิงหาคม 2553

คณะกรรมการบริหารจะทำหน้าที่บริหารงานของบริษัทให้เป็นไปตามนโยบายที่คณะกรรมการบริษัทได้กำหนดไว้โดยมีประธานกรรมการบริหารเป็นเจ้าหน้าที่บริหารสูงสุด
ในด้านการกำหนดนโยบายการปฏิบัติงานให้สอดคล้องกับนโยบายของบริษัท
และมีกรรมการผู้จัดการใหญ่ เป็นเจ้าหน้าที่บริหารสูงสุดในด้านปฏิบัติการ

ขอบเขตอำนาจหน้าที่และความรับผิดชอบของคณะกรรมการบริหาร

ตามมติของคณะกรรมการบริษัท คณะกรรมการบริหารมีหน้าที่ ดังนี้

1.  เสนอวาระการประชุมสำหรับการประชุมคณะกรรมการบริษัทที่จะมีขึ้น
    และให้คำปรึกษาแก่คณะกรรมการบริษัทเกี่ยวกับการตัดสินใจในเรื่องที่มีความสำคัญ

2.  กำหนดนโยบายและวิธีปฏิบัติในการดำเนินงานของบริษัท

3.  บริหารจัดการ และกำหนดแนวทางของธุรกิจและกิจการของบริษัท และตัดสินใจในเรื่องต่าง ๆ
    ตามที่กำหนดไว้ในกฎและข้อบังคับว่าด้วยคณะกรรมการบริหารของ บริษัท ทิปโก้แอสฟัลท์ จำกัด
    (มหาชน)

2. คณะกรรมการตรวจสอบ

บริษัทมีกระบวนการตรวจสอบและควบคุมธุรกิจ
โดยแต่งตั้งคณะกรรมการตรวจสอบซึ่งมาจากกรรมการอิสระจำนวน 4 ท่าน ดังนี้

1.  นายพหล จินดากุล ประธานคณะกรรมการตรวจสอบ

2.  นายทวีสิน เทพหัสดิน ณ อยุธยา กรรมการตรวจสอบ

3.  นายปานเฉลิม สุธาธรรม กรรมการตรวจสอบ

4.  นายนิพนธ์ สุทธิมัย กรรมการตรวจสอบ

นางสาวอารีย์ แก้วพริ้งเพริด เลขานุการคณะกรรมการตรวจสอบ

โดยกรรมการตรวจสอบทุกท่าน
มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน

วาระการดำรงตำแหน่งของคณะกรรมการตรวจสอบ

คณะกรรมการตรวจสอบจะต้องรายงานต่อคณะกรรมการบริษัทโดยตรง มีวาระการทำงาน 3 ปี
และจะแต่งตั้งใหม่โดยคณะกรรมการบริษัทเมื่อครบกำหนดวาระ

ขอบเขตอำนาจหน้าที่และความรับผิดชอบของคณะกรรมการตรวจสอบ

คณะกรรมการตรวจสอบมีหน้าที่ตามที่ได้รับมอบหมายจากคณะกรรมการของบริษัท ดังนี้

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัท

4.  พิจารณาคัดเลือก
    เสนอแต่งตั้งบุคคลซึ่งมีความเป็นอิสระต่อคณะกรรมการบริษัทเพื่อทำหน้าที่เป็นผู้สอบบัญชีของบริษัทและเสนอแนะค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    2.  ความเห็นเกี่ยวกับความเพียงพอของระบบควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร(Charter)

    8.  รายการอื่นที่เห็นว่า ผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

• การสรรหากรรมการตรวจสอบ

1.  ให้คณะกรรมการบริษัทแต่งตั้งคณะกรรมการบริษัทอิสระจำนวนอย่างน้อย 3 ท่าน
    เป็นกรรมการตรวจสอบโดย 1 ท่าน ควรมีความรู้ด้านบัญชี
    และให้คณะกรรมการตรวจสอบคัดเลือกกันเองเป็นประธานกรรมการ1 ท่าน

2.  ให้คณะกรรมการตรวจสอบอยู่ในตำแหน่งคราวละ 3 ปี

3.  ให้คณะกรรมการตรวจสอบมีอิสระในการดำเนินงาน และขึ้นตรงต่อคณะกรรมการบริษัท

4.  คณะกรรมการตรวจสอบจะพ้นสภาพเมื่อ ตาย ลาออก
    พ้นจากตำแหน่งกรรมการบริษัทหรือถึงคราวออกตามวาระ

5.  คณะกรรมการตรวจสอบได้รับเงินค่าตอบแทนตามที่คณะกรรมการบริษัทกำหนด

6.  ให้คณะกรรมการตรวจสอบ จัดให้มีการประชุมอย่างน้อยปีละ 4
    ครั้งและรายงานผลต่อคณะกรรมการบริษัท

3. คณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนมีจำนวน 4 ท่าน ประกอบด้วยกรรมการบริหาร 2 ท่าน
และกรรมการอิสระ 2 ท่าน โดยให้กรรมการอิสระเป็นประธาน

1.  นายทวีสิน เทพหัสดิน ณ อยุธยา ประธานคณะกรรมการสรรหาและกำหนดค่าตอบแทน

2.  นายพหล จินดากุล กรรมการสรรหาและกำหนดค่าตอบแทน

3.  นายสมจิตต์ เศรษฐิน กรรมการสรรหาและกำหนดค่าตอบแทน

4.  นายจ๊าคส์ ปาสตอร์ กรรมการสรรหาและกำหนดค่าตอบแทน

ขอบเขตอำนาจหน้าที่และความรับผิดชอบของคณะกรรมการสรรหาและกำหนดค่าตอบแทน

1.  พิจารณาคัดเลือกและกลั่นกรองบุคคลที่มีคุณสมบัติเหมาะสม เป็นกรรมการบริษัท
    และเสนอต่อคณะกรรมการบริษัทเพื่อนำเสนอต่อที่ประชุมผู้ถือหุ้น เพื่อพิจารณาอนุมัติ

2.  พิจารณาคัดเลือกและกลั่นกรองบุคคลที่มีคุณสมบัติเหมาะสมเป็นกรรมการผู้จัดการใหญ่
    กรรมการผู้จัดการและกรรมการบริหาร เพื่อเสนอให้คณะกรรมการบริษัทพิจารณาอนุมัติ

3.  พิจารณากลั่นกรองอัตราค่าตอบแทนของกรรมการบริษัท เสนอต่อคณะกรรมการบริษัท
    เพื่อเสนอต่อที่ประชุมผู้ถือหุ้นเพื่อพิจารณาอนุมัติ

4.  พิจารณากลั่นกรองหลักเกณฑ์การพิจารณาอัตราค่าตอบแทนของกรรมการผู้จัดการใหญ่
    กรรมการผู้จัดการ กรรมการบริหาร เพื่อเสนอแนะให้คณะกรรมการบริษัทพิจารณาอนุมัติ

4. คณะกรรมการบริหารความเสี่ยง

การบริหารความเสี่ยง

การบริหารความเสี่ยงอย่างรอบคอบเป็นหัวใจสำคัญในการรับมือกับความท้าทายทางธุรกิจของบริษัทในภาวะที่ต้องเผชิญกับการเติบโตและความไม่แน่นอนของเศรษฐกิจโลกในเวลาเดียวกัน
และเพื่อให้สอดคล้องกับค่านิยมขององค์กรและวิสัยทัศน์สำหรับปี 2558
ทางบริษัทได้เดินหน้าในการจัดตั้งคณะกรรมการบริหารความเสี่ยงเชิงรุกในการจัดการความเสี่ยงในทุกๆ
ด้าน พร้อมทั้งปลูกฝังวัฒนธรรมการรับรู้ถึงความเสี่ยงที่อาจจะเกิดขึ้นภายในองค์กร

คณะกรรมการบริหารความเสี่ยง

บริษัทมีการดำเนินกิจกรรมทางธุรกิจที่มีความหลากหลาย ไม่ว่าจะเป็นการกลั่นน้ำมัน
การขนส่งทางเรือ เพื่อการขายผลิตภัณฑ์น้ำมันและยางมะตอยในอุตสาหกรรมก่อสร้าง
จึงเป็นความท้าทายของคณะกรรมการบริหารความเสี่ยงที่จะต้องพัฒนาแผนงานบริหารความเสี่ยงได้อย่างครอบคลุมในทุกด้านของธุรกิจ
บริษัทจัดตั้งคณะกรรมการบริหารความเสี่ยงตามหลักการกำกับดูแลกิจการที่ดี
นอกจากนี้ยังมีการกำหนดนโยบายกรรมการบริหารความเสี่ยงเพื่อให้แน่ใจว่า
ผู้มีส่วนได้ส่วนเสียทุกรายปฏิบัติตามแนวทางในการบริหารความเสี่ยงอย่างรอบคอบและมีความพร้อมในการรับมือกับทุกสภาวการณ์ที่อาจเกิดขึ้น

คณะกรรมการ หน้าที่ และความรับผิดชอบของคณะกรรมการบริหารความเสี่ยงมีดังนี้

1.  นายวิเวก ดีวีดี หัวหน้าคณะกรรมการบริหารความเสี่ยง

2.  นายชยงค์ศักดิ์ พิศิษฏพงศ์ กรรมการ

3.  นายเธียรี่ เดอเฟรน กรรมการ

4.  นายเอ็มมานูเอล แชร์ กรรมการ

5.  นายโก๊ะ ไล้ ฮวด กรรมการ

6.  นายอับดุล มาลิค ตาฮิล กรรมการ

7.  นายชัยพงษ์ พงษ์อักษร เลขานุการคณะกรรมการบริหารความเสี่ยง

หน้าที่และความรับผิดชอบ

1.  พิจารณาและอนุมัตินโยบายและกรอบการบริหารความเสี่ยง

2.  ติดตามการพัฒนากรอบการบริหารความเสี่ยง กระบวนการบ่งชี้ และการประเมินความเสี่ยง

3.  ประเมินและอนุมัติแผนการบริหารความเสี่ยง

4.  รายงานต่อคณะกรรมการบริษัทเกี่ยวกับความเสี่ยงที่อาจเกิดขึ้นและการจัดการความเสี่ยง
    รวมทั้งสื่อสารกับคณะกรรมการตรวจสอบในประเด็นเหล่านั้น ตามความเหมาะสม

ในการบริหารความเสี่ยงของบริษัท
คณะกรรมการบริหารความเสี่ยงได้จัดตั้งหน่วยงานบริหารความเสี่ยง (Risk Management Team)
ซึ่งประกอบด้วยสมาชิกระดับผู้จัดการ
โดยมีเจ้าหน้าที่บริหารความเสี่ยงเป็นหัวหน้าในการดำเนินงานในแต่ละวันในนามของคณะกรรมการบริหารความเสี่ยง
โดยดำเนินการตามนโยบายความเสี่ยง กรอบการทำงาน และขั้นตอน รวมถึงให้การสนับสนุนแนะนำ
และให้แนวทางในการบริหารความเสี่ยงแก่หน่วยงานทั้งหมด

นอกจากนี้หน่วยงานบริหารความเสี่ยงยังมีหน้าที่
รายงานคณะกรรมการบริหารความเสี่ยงเกี่ยวกับความเสี่ยงที่อาจจะเกิดขึ้นจากมุมมองของแต่ละหน่วยงาน
และแนวทางการป้องกันแก้ไขเป็นประจำทุกเดือน
มีการจัดการประชุมติดตามผลกับคณะกรรมการบริหารความเสี่ยงในแต่ละเดือนเพื่อตรวจสอบความเสี่ยงขององค์กร
และรับฟังความคิดเห็นพร้อมทั้งเสนอแนะแนวทางการทำงานเพื่อการพัฒนาอย่างต่อเนื่อง

• ผู้บริหาร

บริษัทมีผู้บริหารจำนวน 12 ท่าน ประกอบด้วย

1.  นายสมจิตต์ เศรษฐิน กรรมการผู้จัดการใหญ่

1.  นายชยงค์ศักดิ์ พิศิษฏพงศ์ กรรมการบริหารสายการเงิน

2.  นายชัยวัฒน์ ศรีวรรณวัฒน์ กรรมการผู้จัดการ

3.  นายจ๊าคส์ ปาสตอร์ กรรมการบริหาร

4.  นายสิทธิลาภ ทรัพย์สาคร กรรมการบริหาร

5.  นายเธียรี่ เดอเฟรน ผู้อำนวยการสายการต่างประเทศ

6.  นายเอ็มมานูเอล แชร์ ผู้อำนวยการฝ่ายงบประมาณและคดีความระหว่างประเทศ

7.  นางสาวอัชฌา รัตน์ตระกูลทิพย์ ผู้อำนวยการฝ่ายการเงิน สินเชื่อและกฎหมาย

8.  นายกษิดิศ เจริญชลวานิช ผู้อำนวยการสายสนับสนุนธุรกิจ

9.  นายประวีณ เพ็ญมณี ผู้อำนวยการสายการผลิต

10. นายโก๊ะ ไล้ ฮวด ผู้อำนวยการสายบัญชีและงบประมาณ

11. นายวิเวก ดีวีดี ผู้อำนวยการกลุ่มธุรกิจเรือ

• การประเมินผู้บริหารระดับสูง

คณะกรรมการสรรหาและกำหนดค่าตอบแทน ประเมินการทำงานของกรรมการผู้จัดการใหญ่
โดยพิจารณาจากผลประกอบการบริษัท การปฏิบัติตามนโยบายคณะกรรมการบริษัท
การวัดผลการปฏิบัติงานตาม Balance Score Card (BSC)
และสภาพแวดล้อมทางเศรษฐกิจและสังคม
หลังจากนั้นคณะกรรมการสรรหาและกำหนดค่าตอบแทนจะพิจารณาค่าตอบแทนสำหรับกรรมการบริหารและนำเสนอจำนวนค่าตอบแทนให้คณะกรรมการบริษัทอนุมัติ

• นโยบายการดำรงตำแหน่งกรรมการในบริษัทอื่น

คณะกรรมการบริษัท
กำหนดแนวทางการดำรงตำแหน่งของกรรมการและผู้บริหารในบริษัทอื่นที่ไม่ใช่กลุ่มบริษัท คือ
ไม่ดำรงตำแหน่งผู้บริหารในบริษัทอื่นเกินกว่า 5 บริษัท

• ค่าตอบแทนกรรมการและผู้บริหาร

1.  ค่าตอบแทนที่เป็นตัวเงิน ในปี 2553 ค่าตอบแทนคณะกรรมการบริษัท คณะกรรมการตรวจสอบ
    และคณะกรรมการสรรหาและกำหนดค่าตอบแทนรวมเป็นเงิน 6,890,667 บาท ดังนี้

+-------------------+--------------------+-------+-----+------+-------+
| รายชื่อ             | ขอบเขตหน้าที่         | 2552  |     | 2553 |       |
|                   |                    | (บาท) |     | (    |       |
|                   |                    |       |     | บาท) |       |
+-------------------+--------------------+-------+-----+------+-------+
|                   |                    | คงที่   | ผัน  | คงที่  | ผันแปร |
|                   |                    |       | แปร |      |       |
+-------------------+--------------------+-------+-----+------+-------+
| 1. นางอนุรัตน์       | ประธานกรรมการบริษัท  | 20    | 0   | 400  | 40    |
| เทียมทัน            |                    | 0,000 |     | ,000 | 0,000 |
+-------------------+--------------------+-------+-----+------+-------+
| 2. นายพหล จินดากุล  | กรรมการอิสระ        | 23    | 0   | 590  | 20    |
|                   |                    | 0,000 |     | ,000 | 0,000 |
|                   | ประธา              |       |     |      |       |
|                   | นคณะกรรมการตรวจสอบ |       |     |      |       |
|                   |                    |       |     |      |       |
|                   | และกรรมการสรร      |       |     |      |       |
|                   | หาและกำหนดค่าตอบแทน |       |     |      |       |
+-------------------+--------------------+-------+-----+------+-------+
| 3. นายทวีสิน        | กรรมการอิสระ        | 20    | 0   | 518  | 20    |
| เทพหัสดิน           |                    | 0,000 |     | ,000 | 0,000 |
|                   | กรรมการตรวจสอบ     |       |     |      |       |
| ณ อยุธยา           |                    |       |     |      |       |
|                   | แ                  |       |     |      |       |
|                   | ละประธานกรรมการสรร |       |     |      |       |
|                   | หาและกำหนดค่าตอบแทน |       |     |      |       |
+-------------------+--------------------+-------+-----+------+-------+
| 4. นายปานเฉลิม     | กรรมการอิสระ        | 19    | 0   | 488  | 20    |
| สุธาธรรม           |                    | 0,000 |     | ,000 | 0,000 |
|                   | และกรรมการตรวจสอบ  |       |     |      |       |
+-------------------+--------------------+-------+-----+------+-------+
| 5. นายนิพนธ์ สุทธิมัย  | กรรมการอิสระ        | 19    | 0   | 488  | 20    |
|                   |                    | 0,000 |     | ,000 | 0,000 |
|                   | และกรรมการตรวจสอบ  |       |     |      |       |
+-------------------+--------------------+-------+-----+------+-------+
| 6. นางแอนน์ แมรี    | กรรมการอิสระ        | 0     | 0   | 200  | 16    |
| มาร์เชท์            |                    |       |     | ,000 | 6,667 |
+-------------------+--------------------+-------+-----+------+-------+
| 7. นายแอร์ฟเว่ เลอ  | กรรมการ            | 0     | 0   | 200  | 20    |
| บุค                |                    |       |     | ,000 | 0,000 |
+-------------------+--------------------+-------+-----+------+-------+
| 8. นายจ๊าคส์ ปาสตอร์ | กรรมการบริหาร       | 0     | 0   | 220  | 20    |
|                   |                    |       |     | ,000 | 0,000 |
|                   | และกรรมการสรร      |       |     |      |       |
|                   | หาและกำหนดค่าตอบแทน |       |     |      |       |
+-------------------+--------------------+-------+-----+------+-------+
| 9. นายเธียรี่        | กรรมการบริหาร       | 0     | 0   | 200  | 20    |
| เดอเฟรน           | และผู้อำนวย          |       |     | ,000 | 0,000 |
|                   | การสายการต่างประเทศ |       |     |      |       |
+-------------------+--------------------+-------+-----+------+-------+
| 10. นายสิทธิลาภ     | กรรมการบริหาร       | 0     | 0   | 200  | 20    |
| ทรัพย์สาคร          |                    |       |     | ,000 | 0,000 |
+-------------------+--------------------+-------+-----+------+-------+
| 11. นายเอ็มมานูเอล  | กรรมการบริหาร       | 0     | 0   | 200  | 20    |
| แชร์               |                    |       |     | ,000 | 0,000 |
|                   | และผู้อำนว           |       |     |      |       |
|                   | ยการฝ่ายงบประมาณและ |       |     |      |       |
|                   | คดีความระหว่างประเทศ |       |     |      |       |
+-------------------+--------------------+-------+-----+------+-------+
| 12. นายสมจิตต์      | กรรมการผู้จัดการใหญ่   | 0     | 0   | 220  | 20    |
| เศรษฐิน            |                    |       |     | ,000 | 0,000 |
|                   | และกรรมการสรร      |       |     |      |       |
|                   | หาและกำหนดค่าตอบแทน |       |     |      |       |
+-------------------+--------------------+-------+-----+------+-------+
| 13. นายชัยวัฒน์      | กรรมการผู้จัดการ      | 0     | 0   | 200  | 20    |
| ศรีวรรณวัฒน์         |                    |       |     | ,000 | 0,000 |
+-------------------+--------------------+-------+-----+------+-------+
| รวม               |                    | 1,01  | 0   | 4    | 2,76  |
|                   |                    | 0,000 |     | ,124 | 6,667 |
|                   |                    |       |     | ,000 |       |
+-------------------+--------------------+-------+-----+------+-------+

หมายเหตุ: ค่าตอบแทนกรรมการสรรหาและกำหนดค่าตอบแทนของ นายพหล จินดากุล
และนายทวีสิน

เทพหัสดิน ณ อยุธยา ค้างจ่ายในปี 2552 ถึงปี 2553 จำนวน 20,000 บาท

2.  ในปี 2553 ไม่มีการจ่ายค่าตอบแทนที่ไม่เป็นตัวเงินแก่กรรมการ

3.  ค่าตอบแทนอื่น - ไม่มี

4.  บริษัทจ่ายค่าตอบแทนรวมให้แก่ กรรมการบริหารและผู้จัดการอาวุโสขึ้นไป 18
    ท่านในรูปเงินเดือน โบนัสและเงินชดเชยกรณีเกษียณอายุ เป็นจำนวนเงิน 51.8 ล้านบาท
    และ 65.7 ล้านบาทในปี 2552 และ 2553 ตามลำดับ

• ประวัติการทำผิดกฎหมายของคณะกรรมการ

ไม่มี

การประเมินตนเองในการปฏิบัติตามหลักการกำกับดูแลกิจการที่ดี

บริษัทได้ดำเนินการให้ใช้แบบประเมินตนเอง เรื่องการปฏิบัติตามหลักการกำกับดูแลกิจการที่ดี
ตามแนวทางที่ตลาดหลักทรัพย์แห่งประเทศไทยเผยแพร่
เพื่อเป็นเครื่องมือในการประเมินตนเองเป็นการภายในเพื่อทบทวนปรับปรุงการทำงานของบริษัท
และการประเมินการกำกับดูแลกิจการของบริษัท
การประเมินตนเองช่วยบริษัทในการเพิ่มประสิทธิภาพในการทำงาน
เพราะการประเมินตนเองทำให้มีการวิเคราะห์ประเมินผล เพื่อชี้วัดผลสำเร็จตามวัตถุประสงค์
และเพิ่มโอกาสในการพัฒนาอย่างต่อเนื่อง

การประเมินตนเองของคณะกรรมการบริษัท

แบบประเมินตนเองของคณะกรรมการบริษัท จัดทำและเผยแพร่โดยตลาดหลักทรัพย์แห่งประเทศไทย
เพื่อใช้ประเมินการปฏิบัติหน้าที่ของคณะกรรมการของบริษัทจดทะเบียนในตลาดหลักทรัพย์ทั้งคณะ
หัวข้อที่ใช้ประเมินการทำหน้าที่ของกรรมการ
หมายความถึงการทำหน้าที่ของกรรมการโดยรวมทุกท่าน โดยไม่เจาะจงว่า
เป็นกรรมการรายหนึ่งรายใดเพียงรายเดียว
เพื่อทบทวนการปฏิบัติงานให้สอดคล้องกับการควบคุมดูแลกิจการที่ดี
โดยแบบประเมินตนเองประกอบด้วย 6 หัวข้อ คือ

1.  โครงสร้างและคุณสมบัติของคณะกรรมการ

2.  บทบาท หน้าที่ และความรับผิดชอบของคณะกรรมการ

3.  การประชุมคณะกรรมการ

4.  การทำหน้าที่ของกรรมการ

5.  ความสัมพันธ์กับฝ่ายจัดการ

6.  การพัฒนาตนเองของกรรมการและการพัฒนาผู้บริหาร

โดยสรุปผลการประเมินผลคณะกรรมการทั้งคณะในภาพรวมทั้ง 6 หัวข้อ เห็นว่า
การดำเนินงานส่วนใหญ่ อยู่ในเกณฑ์ดีมาก คะแนนเฉลี่ยเท่ากับ 3.64 คะแนน จาก 4 คะแนน

การปฐมนิเทศน์กรรมการใหม่

บริษัทกำหนดให้มีการปฐมนิเทศน์กรรมการใหม่ทุกคน
เพื่อให้กรรมการใหม่รับทราบถึงนโยบายธุรกิจโครงสร้างเงินทุน โครงสร้างผู้ถือหุ้น
ผลประกอบการธุรกิจ ระบบข้อมูลและระเบียบข้อบังคับและกฎหมายที่เกี่ยวข้อง
นอกจากนี้กรรมการใหม่แต่ละคนจะได้รับคู่มือกรรมการและข้อมูลอื่น ๆ
โดยกรรมการผู้จัดการใหญ่และกรรมการผู้จัดการเป็นผู้อธิบายสรุปนโยบายบริษัทและข้อมูลที่เกี่ยวข้อง
(รวมถึงโครงสร้างผู้ถือหุ้น ผู้ถือหุ้นผลงาน และกระบวนการดำเนินธุรกิจ) กฎหมาย
ระเบียบข้อบังคับ การอธิบายโดยสรุปด้านการตลาดและการดำเนินงาน และผลประกอบการล่าสุด

แผนการสืบทอดตำแหน่ง

คณะกรรมการสรรหาและกำหนดค่าตอบแทนได้รับมอบหมายจากคณะกรรมการบริษัทให้รับผิดชอบเรื่องความต่อเนื่องในการบริหาร
โดยเฉพาะอย่างยิ่งในการสร้างความมั่นใจว่าบริษัทมีแผนการสืบทอดตำแหน่งและความต่อเนื่องในการบริหารที่เหมาะสมสำหรับตำแหน่งประธานกรรมการบริหาร
กรรมการผู้จัดการใหญ่ กรรมการผู้จัดการ และผู้บริหารระดับสูงอื่น ๆ
และเสนอแนะต่อคณะกรรมการบริษัทเพื่ออนุมัติ
ทั้งนี้คณะกรรมการบริษัทได้ให้ความสำคัญเป็นอย่างมากในการสรรหาผู้นำที่มีคุณสมบัติที่เหมาะสมเพื่อบริหารงานบริษัทให้มั่นคงและก้าวหน้าอย่างต่อเนื่อง

การกำกับดูแลกิจการ:

คณะกรรมการบริษัทได้ตระหนักถึงความสำคัญของการกำกับดูแลกิจการที่ดี
ที่จะทำให้บริษัทเติบโตได้อย่างยั่งยืน รวมทั้งจะเสริมสร้างความเชื่อมั่นแก่ผู้มีส่วนได้เสียทุกฝ่าย
ซึ่งรวมถึงผู้ถือหุ้น ลูกค้า พนักงาน
ตลอดจนสาธารณชนและเชื่อว่าการกำกับดูแลกิจการที่ดีจะช่วยเพิ่มมูลค่าแก่ผู้ถือหุ้น ดังนั้น
คณะกรรมการบริษัทจึงมีความมุ่งมั่นที่จะดำเนินการให้การกำกับดูแลกิจการของบริษัทเป็นไปตามหลักการการกำกับดูแลกิจการที่ดีอย่างต่อเนื่อง
อันเป็นผลให้บริษัทได้รับการจัดอันดับจากสมาคมส่งเสริมสถาบันกรรมการบริษัทไทย
โดยจะให้คะแนนจากหลักการของการกำกับดูแลกิจการระหว่างประเทศ OECD (OECD
International Principles of Corporate Governance) ซึ่งบริษัทจัดอยู่ในระดับ
“ดีมาก” ติดต่อกันเป็นปีที่สาม (ปี 2551, 2552 และ 2553)

นโยบายการกำกับดูแลกิจการ

คณะกรรมการบริษัทได้กำหนดนโยบายการกำกับดูแลกิจการของบริษัทโดยมีเนื้อหาครอบคลุมหลักการเรื่องโครงสร้างการกำกับดูแล
ซึ่งรวมถึงบทบาทหน้าที่ของคณะกรรมการบริษัทและคณะกรรมการชุดย่อย สิทธิของผู้มีส่วนได้เสีย
การประชุมผู้ถือหุ้น จริยธรรมทางธุรกิจสำหรับคณะกรรมการบริษัท
การบริหารความขัดแย้งทางผลประโยชน์ การควบคุมภายใน และการเปิดเผยข้อมูลข่าวสาร

1.  สิทธิของผู้ถือหุ้น บริษัทตระหนักอยู่เสมอว่า
    เป็นหน้าที่และความรับผิดชอบของบริษัทที่จะต้องอำนวยความสะดวกต่อผู้ถือหุ้นอย่างเท่าเทียมและเป็นธรรมต่อทุกฝ่าย

2.  การปฏิบัติต่อผู้ถือหุ้นอย่างเท่าเทียมกัน และเป็นธรรมต่อทุกฝ่าย

3.  ในฐานะนักลงทุนในหลักทรัพย์และในฐานะเจ้าของบริษัท บริษัทให้สิทธิพื้นฐานต่างๆ
    รวมทั้งส่งเสริมและอำนวยความสะดวกในการใช้สิทธิของผู้ถือหุ้น

4.  คณะกรรมการบริษัทมีความมุ่งมั่นในการสร้างมูลค่าเพิ่มแก่กิจการในระยะยาวบริหารงานด้วยความรอบคอบและระมัดระวัง
    รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
    เพื่อให้เกิดประโยชน์สูงสุดต่อผู้ถือหุ้น พร้อมมีส่วนร่วมในความสำเร็จของลูกค้า คู่ค้า พนักงาน
    และผู้ถือหุ้น

5.  ควบคู่ไปกับการรับผิดชอบต่อสังคมในระดับสูงสุดตลอดเวลา

6.  สิทธิของผู้มีส่วนได้เสีย บริษัทดำเนินธุรกิจโดยยึดมั่นในความรับผิดชอบต่อผู้มีส่วนได้เสียทุกกลุ่ม
    เพื่อประโยชน์ร่วมกันอย่างยั่งยืน ดูแลไม่ให้เกิดปัญหาการขัดแย้งทางผลประโยชน์
    และรับผิดชอบต่อการตัดสินใจและการกระทำต่อตนเอง6.
    การดำเนินงานเป็นไปด้วยความโปร่งใส มีคุณธรรม สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

7.  ความรับผิดชอบของคณะกรรมการบริษัท
    บริษัทมีการกำหนดจรรยาบรรณของบริษัทขึ้นเพื่อให้กรรมการ
    ฝ่ายบริหารและพนักงานทุกคนถือปฏิบัติ

บริษัทมีการกำกับดูแลกิจการในปี 2553
ตามหลักเกณฑ์ของตลาดหลักทรัพย์แห่งประเทศไทยโดยสรุปได้ดังต่อไปนี้:

สิทธิของผู้ถือหุ้น

บริษัทได้อำนวยความสะดวกให้ผู้ถือหุ้นทุกรายได้รับสิทธิพื้นฐานต่าง ๆ
ทั้งในฐานะนักลงทุนในหลักทรัพย์ และในฐานะเจ้าของบริษัท
ด้วยวิธีการและมาตรฐานที่เป็นที่ยอมรับและเชื่อถือได้ โดยให้สิทธิในการซื้อ ขาย
โอนหลักทรัพย์ที่ตนถืออยู่อย่างเป็นอิสระ การได้รับส่วนแบ่งผลกำไรจากบริษัท
การเข้าร่วมประชุมผู้ถือหุ้น
การเสนอวาระการประชุมล่วงหน้าการเสนอชื่อบุคคลเพื่อเข้ารับการเลือกตั้งเป็นกรรมการบริษัท
การแสดงความคิดเห็นในที่ประชุมอย่างเป็นอิสระ การร่วมตัดสินใจในเรื่องสำคัญของบริษัท เช่น
การเลือกตั้งกรรมการ การอนุมัติธุรกรรมที่สำคัญและมีผลต่อทิศทางในการดำเนินธุรกิจของบริษัท
การแก้ไขข้อบังคับของบริษัท ทั้งนี้
ผู้ถือหุ้นทุกคนมีสิทธิออกเสียงตามจำนวนหุ้นที่ถืออยู่โดยหุ้นแต่ละหุ้นมีสิทธิออกเสียงหนึ่งเสียง
และไม่มีหุ้นใดมีสิทธิพิเศษที่เป็นการจำกัดสิทธิของผู้ถือหุ้นรายอื่นนอกเหนือจากสิทธิพื้นฐานต่างๆ
ข้างต้นแล้ว บริษัทยังได้ดำเนินการในเรื่องอื่นๆ
เพิ่มเติมที่เป็นการส่งเสริมและอำนวยความสะดวกในการใช้สิทธิของผู้ถือหุ้น ดังนี้

  • ให้ข้อมูลที่สำคัญและจำเป็น สำหรับผู้ถือหุ้นเกี่ยวกับการดำเนินธุรกิจอย่างชัดเจน
  และทันต่อเหตุการณ์ โดยบางเรื่องแม้ว่าตามเงื่อนไขของกฎหมายจะไม่ได้บังคับให้ต้องเปิดเผย
  แต่ถ้าหากบริษัทเห็นว่าเรื่องใดมีความจำเป็นที่ผู้ถือหุ้นต้องรับรู้
  ก็จะแจ้งให้ผู้ถือหุ้นทราบผ่านทางเว็บไซต์ของบริษัทและผ่านช่องทางตลาดหลักทรัพย์ฯ

  • ผู้ถือหุ้น ทุกรายได้รับข้อมูล ประกอบวาระการประชุม
  เป็นการล่วงหน้าก่อนวันประชุมผู้ถือหุ้นโดยบริษัทได้เผยแพร่ข้อมูลล่วงหน้าประมาณ 2
  เดือนในเว็บไซต์ของบริษัทก่อนจัดส่งเอกสารล่วงหน้าก่อนวันประชุมไม่น้อยกว่า 14 วันนอกจากนี้
  ยังได้ชี้แจงสิทธิของผู้ถือหุ้นในการเข้าประชุม
  และสิทธิออกเสียงลงมติของผู้ถือหุ้นไว้อย่างชัดเจนในหนังสือเชิญประชุมที่บริษัทจัดส่งให้

  • ในกรณีที่ผู้ถือหุ้นไม่สามารถเข้าร่วมประชุมด้วยตนเอง
  บริษัทเปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใด ๆ
  เข้าร่วมประชุมแทนตนได้โดยใช้หนังสือมอบฉันทะแบบหนึ่งแบบใดที่ได้จัดส่งไปพร้อมกับหนังสือเชิญประชุม
  โดยบริษัทได้จัดทำหนังสือมอบฉันทะในรูปแบบที่ผู้ถือหุ้นสามารถกำหนดทิศทางการออกเสียงลงคะแนนได้ตามแบบที่กระทรวงพาณิชย์กำหนด
  และผู้ถือหุ้นสามารถดาวน์โหลดแบบหนังสือมอบฉันทะผ่านทางเว็บไซต์ของบริษัทได้
  และบริษัทได้จัดให้มีอากรแสตมป์ไว้บริการผู้ถือหุ้น สำหรับปิดหนังสือมอบฉันทะอีกด้วย นอกจากนี้
  บริษัทให้สิทธิแก่ผู้ถือหุ้นที่เข้าประชุมภายหลังจากประธานในที่ประชุมเปิดการประชุมแล้ว
  สามารถออกเสียงลงคะแนนได้ในวาระที่อยู่ระหว่างการพิจารณาและยังไม่ได้มีการลงมติ
  และนับเป็นองค์ประชุมตั้งแต่วาระที่ได้เข้าประชุมเป็นต้นไป
  เว้นแต่ที่ประชุมผู้ถือหุ้นจะมีความเห็นเป็นอย่างอื่น

  • ก่อนวันประชุมผู้ถือหุ้น
  บริษัทเปิดโอกาสให้ผู้ถือหุ้นมีสิทธิที่จะเสนอวาระในการประชุมสามัญผู้ถือหุ้นประจำปี 2554
  โดยบริษัทเปิดโอกาสให้ผู้ถือหุ้นเสนอวาระตั้งแต่วันที่ 25 พฤศจิกายน 2553 จนถึงวันที่ 31
  มกราคม 2554 เพื่อให้คณะกรรมการพิจารณา โดยในกรณีที่บรรจุเป็นวาระการประชุม
  บริษัทจะแจ้งในหนังสือเชิญประชุมว่าเป็นวาระที่กำหนดโดยผู้ถือหุ้น
  ส่วนในกรณีที่คณะกรรมการบริษัทปฏิเสธไม่รับเรื่องที่ผู้ถือหุ้นเสนอเพื่อให้บรรจุเป็นวาระ
  บริษัทจะชี้แจงเหตุผลให้ที่ประชุมสามัญผู้ถือหุ้นประจำปีทราบ
  นอกจากนี้ในช่วงเวลาเดียวกันบริษัทได้เปิดโอกาสให้ผู้ถือหุ้นทุกรายมีสิทธิเสนอชื่อบุคคล
  เพื่อพิจารณาเข้ารับการเลือกตั้งเป็นกรรมการบริษัทล่วงหน้าโดยในกรณีนี้คณะกรรมการสรรหาและกำหนดค่าตอบแทนจะเป็นผู้พิจารณา
  เพื่อสรรหารวมกับบุคคลอื่นตามหลักเกณฑ์การสรรหาบุคคลเข้าเป็นกรรมการบริษัท
  จากนั้นจะได้เสนอรายชื่อบุคคลที่เห็นว่าเหมาะสมให้คณะกรรมการบริษัทพิจารณาก่อนเสนอต่อที่ประชุมผู้ถือหุ้นเพื่อพิจารณาอนุมัติต่อไป

  •
  ในวันประชุมผู้ถือหุ้นได้จัดให้มีการลงทะเบียนโดยใช้ระบบบาร์โค้ดที่แสดงถึงเลขทะเบียนของผู้ถือหุ้นแต่ละรายที่ได้จัดพิมพ์ไว้บนแบบลงทะเบียนและหนังสือมอบฉันทะเพื่อให้ผู้ถือหุ้นได้รับความสะดวกสบายในการประชุมและทำให้ขั้นตอนการลงทะเบียนเป็นไปอย่างรวดเร็ว
  นอกจากนี้ในการใช้สิทธิออกเสียงแต่ละวาระได้ใช้วิธีเก็บบัตรยืนยันลงคะแนนของผู้ถือหุ้น
  เฉพาะบัตรยืนยันการลงคะแนนเสียงที่ไม่เห็นด้วย และงดออกเสียง
  เพื่อคำนวณหักออกจากผู้ที่มีสิทธิออกเสียงลงคะแนนทั้งหมด และสำหรับวิธีการนับคะแนน
  บริษัทใช้ระบบบาร์โค้ดเพื่อให้เกิดความรวดเร็ว
  สามารถประกาศผลคะแนนได้ทันทีหลังจากจบการพิจารณาแต่ละวาระ
  โดยเมื่อจบการประชุมผู้ถือหุ้นสามารถขอตรวจสอบรายละเอียดได้

  • ในการประชุมผู้ถือหุ้นแต่ละปีจะมีกรรมการที่ครบรอบออกตามวาระจำนวน 1 ใน 3
  ของจำนวนคณะกรรมการทั้งหมด ซึ่งจะมีการเลือกตั้งในวันประชุมสามัญผู้ถือหุ้นประจำปี
  ในกรณีที่มีบุคคลได้รับการเสนอชื่อเป็นกรรมการมีจำนวนเกินกว่าจำนวนกรรมการที่พึงมี
  ให้ผู้ถือหุ้นเลือกตั้งกรรมการเป็น รายบุคคล ทั้งนี้ ในที่ประชุมได้เปิดโอกาสให้ผู้ถือหุ้น
  สามารถเสนอชื่อบุคคลให้เข้ารับการเลือกตั้งได้อย่างเป็นอิสระ

  • ในการประชุมได้เปิดโอกาสให้ผู้ถือหุ้น แสดงความคิดเห็นข้อเสนอแนะ
  หรือตั้งคำถามในวาระต่างๆ อย่างอิสระก่อนการลงมติในวาระใดๆ ในการประชุมผู้ถือหุ้น
  เพื่อให้ผู้ถือหุ้นได้รับทราบข้อมูลรายละเอียดในเรื่องดังกล่าวอย่างเพียงพอ ทั้งนี้
  ในวาระที่ผู้ถือหุ้นมีข้อสงสัย ข้อซักถาม
  บริษัทได้จัดเตรียมบุคลากรที่เกี่ยวข้องเป็นผู้ให้คำตอบภายใต้ความรับผิดชอบของคณะกรรมการบริษัท

  •
  กำหนดให้มีวาระเกี่ยวกับค่าตอบแทนของกรรมการเพื่อชี้แจงให้ผู้ถือหุ้นได้ทราบจำนวนและประเภทของค่าตอบแทนที่กรรมการแต่ละคนได้รับ
  โดยแบ่งเป็นเบี้ยประชุม และโบนัสกรรมการบริษัทซึ่งได้มีการชี้แจงอย่างละเอียดไว้ในหน้า 59

การปฏิบัติต่อผู้ถือหุ้นอย่างเท่าเทียมกัน

การสร้างความเท่าเทียมกันให้เกิดขึ้นกับผู้ถือหุ้นทุกรายทุกกลุ่มไม่ว่าจะเป็นผู้ถือหุ้นรายใหญ่
ผู้ถือหุ้นส่วนน้อยนักลงทุนสถาบัน หรือผู้ถือหุ้นต่างชาติ
เป็นเรื่องท้าทายที่บริษัทคำนึงถึงและพยายามสร้างเครื่องมือที่ช่วยให้เกิดความเท่าเทียมกันอย่างแท้จริงโดยเฉพาะกับผู้ถือหุ้นส่วนน้อย
ดังนี้

• การดูแลการใช้ข้อมูลภายใน

คณะกรรมการบริษัทได้กำหนดมาตรการการป้องกันการใช้ข้อมูลภายในโดยมิชอบ (Insider
Trading) ของบุคคลที่เกี่ยวข้อง ซึ่งหมายถึง คณะกรรมการบริษัท
ฝ่ายจัดการบริษัทและพนักงานในหน่วยงานที่เกี่ยวข้องกับข้อมูลรวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว
ห้ามบุคคลที่เกี่ยวข้องซื้อขายหลักทรัพย์ของบริษัทภายใน 1
เดือนก่อนมีการเปิดเผยงบการเงินรายไตรมาสและงบการเงินประจำปี (Blackout Period)
นอกจากนี้ คณะกรรมการบริษัทได้มีการติดตามผลการปฏิบัติตามมาตรฐานดังกล่าว
โดยกรรมการบริษัทและฝ่ายจัดการบริษัทได้รายงานการเปลี่ยนแปลงการถือหลักทรัพย์ให้ที่ประชุมคณะกรรมการบริษัททราบ
โดยกำหนดเป็นวาระหนึ่งในการประชุมคณะกรรมการบริษัททุกไตรมาส

• การป้องกันความขัดแย้งทางผลประโยชน์

คณะกรรมการบริษัทได้กำหนดนโยบายและการดำเนินการต่าง ๆ ดังนี้

1.  บริษัทมีโครงสร้างการถือหุ้นที่ชัดเจน โปร่งใส ไม่มีการถือหุ้นไขว้กับผู้ถือหุ้นรายใหญ่
    จึงไม่ทำให้เกิดความขัดแย้งทางผลประโยชน์ให้แก่ฝ่ายใดฝ่ายหนึ่ง
    โดยได้เปิดเผยโครงสร้างการถือหุ้นของบริษัท
    และบริษัทย่อยไว้ในรายงานประจำปีอย่างละเอียด
    รวมถึงการเปิดเผยการถือหลักทรัพย์ของคณะกรรมการบริษัทอย่างครบถ้วน

2.  มีการแบ่งแยกหน้าที่ความรับผิดชอบอย่างชัดเจนระหว่างคณะกรรมการบริษัท ฝ่ายบริหาร
    และผู้ถือหุ้นจึงทำให้ปราศจากการก้าวก่ายหน้าที่ความรับผิดชอบในกรณีที่กรรมการบริษัท
    หรือผู้บริหารคนใดคนหนึ่งมีส่วนได้เสียกับผลประโยชน์ในเรื่องที่กำลังพิจารณาผู้มีส่วนได้เสียนั้นก็จะไม่เข้าร่วมประชุม
    หรืองดออกเสียงเพื่อให้การตัดสินใจของคณะกรรมการบริษัท และผู้บริหารเป็นไปอย่างยุติธรรม
    เพื่อประโยชน์ของผู้ถือหุ้นอย่างแท้จริง

3.  การกำหนดนโยบายการกำกับดูแลและการใช้ข้อมูลภายในไว้ในอำนาจดำเนินการ
    และข้อบังคับพนักงานอย่างเป็นลายลักษณ์อักษร
    โดยมีบทกำหนดโทษชัดเจนกรณีที่ผู้บริหารหรือพนักงานนำข้อมูลภายในไปเปิดเผยต่อสาธารณะ
    หรือนำไปใช้ประโยชน์ส่วนตน

4.  จรรยาบรรณบริษัทได้กำหนดแนวปฏิบัติเพิ่มเติมสำหรับการห้ามพนักงานใช้ทรัพย์สินของบริษัท
    หรือใช้เวลาทำงานในการค้นหาข้อมูล ติดต่อ หรือซื้อขายหลักทรัพย์อย่างเป็นประจำ
    เพื่อประโยชน์สำหรับตนเองหรือบุคคลอื่น โดยไม่มีเหตุอันควร
    และไม่เป็นไปเพื่อประโยชน์ของบริษัท

บทบาทของผู้มีส่วนได้เสีย

คณะกรรมการบริษัท ได้ให้ความสำคัญต่อบทบาทของผู้มีส่วนได้เสียทุกๆ กลุ่ม ได้แก่ ผู้ถือหุ้น พนักงาน
ลูกค้า ผู้จัดหาวัตถุดิบ เจ้าหนี้ คู่ค้า รวมไปถึงคู่แข่งทางการค้า
เนื่องจากแต่ละกลุ่มเป็นแรงสนับสนุนให้บริษัทสามารถเกิดการแข่งขัน สร้างกำไร
สร้างความสำเร็จด้วยกัน
โดยยึดหลักจรรยาบรรณของบริษัทและยึดถือหลักการที่จะต้องปฏิบัติอย่างรับผิดชอบต่อสังคมและรักษาคำมั่นสัญญาในฐานะนิติบุคคลที่จะต้องรักษาความสัมพันธ์กับผู้มีส่วนได้เสีย
ดังนี้

  • ผู้ถือหุ้น นอกจากสิทธิพื้นฐาน สิทธิที่กำหนดไว้ในข้อกำหนดกฎหมาย กฎระเบียบ
  สัญญาและข้อตกลงต่าง ๆ ที่ทำขึ้นระหว่างกัน เช่น สิทธิในการได้รับผลตอบแทนที่เป็นธรรม
  สิทธิในการได้รับใบหุ้น สิทธิในการตรวจสอบจำนวนหุ้น สิทธิในการเข้าประชุมและออกเสียง
  เป็นต้น บริษัทเชื่อว่าผู้ถือหุ้นเป็นเจ้าของบริษัท จึงให้สิทธิผู้ถือหุ้นในการเสนอแนะข้อคิดเห็นต่างๆ
  เกี่ยวกับการดำเนินธุรกิจของบริษัทในฐานะเจ้าของบริษัทผ่านกรรมการอิสระ โดยทุกๆ
  ข้อคิดเห็นจะได้รับการกลั่นกรองเพื่อเสนอคณะกรรมการบริษัทต่อไป

  • พนักงาน บริษัทให้ความสำคัญกับพนักงานโดยถือว่า เป็นทรัพยากรที่มีค่า
  และมีการตรวจสอบเพื่อให้มั่นใจว่าพนักงานทุกท่านมีความภูมิใจและเชื่อมั่นในองค์กร ในระหว่างปี
  2553 มีการส่งเสริมกิจกรรมของบริษัทเกี่ยวกับสภาพแวดล้อมในการทำงานร่วมกัน
  เพื่อนำไปสู่นวัตกรรมและเพิ่มความสามารถเพื่อรองรับการทำงานแบบโลกาภิวัฒน์ภายใต้สภาพแวดล้อมทางเศรษฐกิจที่ผันผวนในเวลาเดียวกันบริษัทมุ่งมั่นส่งเสริมสถานที่ทำงานให้น่าอยู่โดยใส่ใจกับสุขภาพ
  ความปลอดภัย สภาพแวดล้อมการทำงานและผลตอบแทนที่เหมาะสม
  และเพื่อส่งเสริมพนักงานให้มีการออมเงินระยะยาว จึงจัดให้มี
  กองทุนสำรองเลี้ยงชีพสำหรับพนักงานซึ่งบริหารโดยบริษัทหลักทรัพย์จัดการกองทุน บีที จำกัด

  • ลูกค้า เพื่อรักษาความสัมพันธ์กับลูกค้าให้มีความยั่งยืน
  และมุ่งมั่นที่จะให้ลูกค้าได้รับประโยชน์สูงสุดทั้งด้านการบริการ คุณภาพสินค้าและราคา
  จึงได้จัดให้มีหน่วยงานรับผิดชอบขึ้นในปี 2553
  เพื่อให้บริการด้านข้อมูลความรู้ด้านเทคนิคเกี่ยวกับผลิตภัณฑ์และการนำไปใช้งาน แก้ไขปัญหา
  รับข้อร้องเรียนและข้อแนะนำต่าง ๆ
  จากลูกค้าเพื่อนำไปสู่การพัฒนาคุณภาพและความพึงพอใจสูงสุดกับลูกค้า

  • คู่ค้า บริษัทรักษาความสัมพันธ์ทางธุรกิจที่เป็นธรรมต่อคู่ค้า ภายใต้จรรยาบรรณของบริษัท
  ยึดถือการปฏิบัติตามสัญญาคำมั่นที่ให้ไว้กับคู่ค้า
  รวมถึงคุณภาพของสินค้าและการขนส่งตรงตามกำหนดเวลา

  • คู่แข่งทางการค้า บริษัทปฏิบัติตามกรอบการแข่งขันอย่างเป็นธรรม
  ภายใต้กรอบกฎหมายและจรรยาบรรณของบริษัทโดยการดำเนินกิจการของบริษัทไม่เคยมีข้อพิพาทใดๆ
  กับคู่แข่งทางการค้าในระหว่างปี 2553

  • เจ้าหนี้ บริษัทได้ปฏิบัติตามเงื่อนไขการกู้ยืมเงินตามข้อตกลง และหน้าที่ที่พึงมีต่อเจ้าหนี้
  นอกจากนี้ บริษัทยังจัดให้มีมาตรการต่างๆ เพื่อสร้างความสัมพันธ์ที่ดีกับเจ้าหนี้

การเปิดเผยข้อมูลและความโปร่งใส

บริษัทได้เปิดเผยข้อมูลสารสนเทศ ข้อมูลทางการเงิน และข้อมูลทั่วไป อย่างถูกต้อง ครบถ้วน
เชื่อถือได้ โปร่งใสและทันเวลา โดยผ่านคณะกรรมการบริษัท คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
และผู้สอบบัญชีอิสระที่มีความน่าเชื่อถือไว้ในรายงานประจำปี แบบรายงาน 56-1
และในเว็บไซต์ของบริษัท www.tipcoasphalt.com
มีรายงานความรับผิดชอบของคณะกรรมการต่อรายงานทางการเงินควบคู่กับรายงานของผู้สอบบัญชี
มีการเปิดเผยโครงสร้างผู้ถือหุ้นรายใหญ่ ประวัติ ตำแหน่ง
การถือหุ้นของคณะกรรมการและผู้บริหารไว้ชัดเจนในรายละเอียดเกี่ยวข้องของผู้บริหาร
ค่าตอบแทนและหลักเกณฑ์การจ่ายค่าตอบแทนของคณะกรรมการบริษัทและผู้บริหารระดับสูงเปิดเผยอย่างละเอียด
โดยค่าตอบแทนของคณะกรรมการบริษัทเปิดเผยเป็นรายบุคคลรวมถึงการเข้าร่วมประชุมของคณะกรรมการแต่ละชุด
บริษัทมีข้อห้ามที่กำหนดอย่างชัดเจนในจรรยาบรรณของบริษัท ต่อกรรมการ ฝ่ายบริหารและพนักงาน
ห้ามหาประโยชน์ให้แก่ตนเองและผู้อื่นโดยอาศัยข้อมูลของบริษัท

บริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
โดยได้กำหนดนโยบายการสื่อสารต่อสาธารณะผ่านการพิจารณาและอนุมัติจากคณะกรรมการบริษัท
เพื่อการเปิดเผยข้อมูล โปร่งใส เท่าเทียมและเป็นธรรมเพื่อการเปิดเผยข้อมูลที่สำคัญ
บริษัทได้พัฒนาช่องทางในการสื่อสารข้อมูลและข่าวสารผ่านสื่อที่หลากหลาย
เพื่อเป็นประโยชน์ต่อผู้ที่เกี่ยวข้อง เช่น

  • เปิดเผยข้อมูลผ่านช่องทางตลาดหลักทรัพย์ฯ เช่น ข้อมูลทางการเงิน การลาออกของกรรมการ
  และอื่นๆ เป็นต้น

  • เปิดเผยข้อมูลโดยเผยแพร่ทาง www.tipcoasphalt.com ในส่วนของนักลงทุนสัมพันธ์

  • เผยแพร่ ชี้แจง ข้อมูลโดยตรงให้กับพนักงานผ่านสื่ออีเลคโทรนิคส์ ต่างๆ เป็นประจำ เช่น
  Intranet หรือ E-mail

  • บริษัทมีความยินดีต้อนรับในการนัดพบกับผู้ถือหุ้น นักลงทุน นักวิเคราะห์ ผู้จัดการกองทุน

  • จัดให้มีผู้รับผิดชอบงานนักลงทุนสัมพันธ์ เพื่อเป็นช่องทางติดต่อโดยตรงกับนักลงทุน
  ผู้ต้องการทราบข้อมูล โดยติดต่อที่ นายชัยวัฒน์ ศรีวรรณวัฒน์ กรรมการผู้จัดการ และหรือ
  นายชยงค์ศักดิ์ พิศิษฏพงศ์ กรรมการบริหารสายการเงิน โทร. +66 2273 6646 โทรสาร +66
  2271 3363 E-mail:investor@tipcoasphalt.com

การบริหารทรัพยากรบุคคล:

จำนวนพนักงาน

ณ วันที่ 31 ธันวาคม 2553 กลุ่มบริษัทมีพนักงาน ทั้งสิ้น 698 คน (ปี 2552 มีพนักงานจำนวนทั้งสิ้น
638 คน) ประกอบด้วยพนักงานประจำ 564 คน และพนักงานชั่วคราว 134 คน
โดยเป็นพนักงานสำนักงานใหญ่ 157 คน โรงงาน 413 คน ลูกเรือ 128 คนทั้งนี้ในระยะเวลา 4
ปีที่ผ่านมากลุ่มบริษัท ประสบความสำเร็จในด้านการรักษาระดับความพึงพอใจของพนักงานเป็นอย่างดี
ซึ่งสะท้อนได้จากการที่กลุ่มบริษัทไม่มี

ปัญหาข้อพิพาททางกฎหมายในด้านแรงงานในช่วงเวลาดังกล่าว

ค่าตอบแทนพนักงาน

ค่าตอบแทนรวมของบุคลากรในกลุ่มบริษัท ซึ่งประกอบดัวย เงินเดือน โบนัส สวัสดิการ ค่าล่วงเวลา
เบี้ยเลี้ยง และเงินสมทบกองทุนสำรองเลี้ยงชีพในปี 2553 มีมูลค่ารวมทั้งสิ้น 466 ล้านบาท
เทียบกับมูลค่าของค่าตอบแทนรวม 421 ล้านบาท ในปี 2552

นโยบายการพัฒนาบุคลากร

ในปี 2553 นโยบายการพัฒนาบุคลากรของกลุ่มบริษัท มุ่งเน้นถึงการส่งเสริมคุณค่าหลักขององค์กร 5
ประการ ซึ่งเป็นแนวทางการพัฒนาบุคลากรเพื่อการบรรลุเป้าหมายตาม “วิสัยทัศน์ปี 2558”
คุณค่าหลักขององค์กรทั้ง 5 ประการนั้นได้รับการสื่อสารภายใต้ชื่อหัวข้อว่า TIPCO Core Values
ได้แก่

1.  ทีมเด่น (Teamwork) = การทำงานร่วมกันเป็นทีม

2.  เน้นคุณธรรม (Integrity) = ความซื่อสัตย์ต่อตนเองและความรับผิดชอบ

  ต่อสังคม

3.  ปฏิบัติรอบคอบ (Prudence) = ความรอบคอบในทุกการกระทำ

4.  มอบรักษาคำมั่น (Commitment) = ความรับผิดชอบอย่างแท้จริง

5.  สร้างสรรค์เปลี่ยนแปลง (Open-Mind) = การเปิดใจรับกับโอกาสและสิ่งใหม่ๆ

  ที่เปลี่ยนแปลงอยู่เสมอ

คุณค่าหลัก 5
ประการขององค์กรนี้มีเป้าหมายในการผสานความเชื่อและพฤติกรรมที่แตกต่างกันเป็นหนึ่งเดียวเพื่อสร้าง
“วัฒนธรรมทิปโก้แอสฟัลท์” ขึ้นในองค์กรที่มีความหลากหลายด้านวัฒนธรรมเช่นนี้
วัฒนธรรมทิปโก้แอสฟัลท์นี้เป็นพื้นฐานในโครงการพัฒนาทรัพยากรบุคคลในด้านต่างๆ
ของบริษัทซึ่งจะมีบทบาทสำคัญในการผลักดันให้ศักยภาพความสามารถ
และความเป็นหนึ่งเดียวกันของพนักงานของบริษัทพัฒนาขึ้นไปอีกระดับ
ช่วยให้พนักงานของบริษัทพร้อมเสมอสำหรับความท้าทายใหม่ๆ ในการทำงาน

คุณค่าหลักขององค์กร ได้รับการนิยามให้เป็นแนวการพัฒนาเชิงพฤติกรรมที่เรียกว่า
“ศักยภาพหลักของภาวะผู้นำ1” (Leadership Competency)
ซึ่งกลุ่มบริษัทได้จัดการประเมินศักยภาพหลักของภาวะผู้นำนี้แบบ 360 องศา เมื่อต้นปี 2553
เพื่อเป็นข้อมูลสำหรับพนักงานผู้มีศักยภาพในระดับกลางและระดับสูงในการจัดทำแผนพัฒนารายบุคคล
(IDP-Individual Development Plan) ให้สอดคล้องกับกลยุทธ์ของกลุ่มบริษัท
ที่มุ่งพัฒนาภาวะผู้นำ และการลงทุนในต้นทุนมนุษย์

กลุ่มบริษัท ยังได้ดำเนินการติดตามแผนพัฒนารายบุคคลสำหรับผู้ดำรงตำแหน่งสำคัญๆ
ทั้งในประเทศไทย มาเลเซีย จีน และกัมพูชา ซึ่งครอบคลุมทั้งศักยภาพหลักของภาวะผู้นำ
และศักยภาพหลักในสายวิชาชีพ

กระบวนการหลักที่ใช้ในการพัฒนาศักยภาพหลักของภาวะผู้นำ และศักยภาพหลักในสายวิชาชีพดังกล่าว
ประกอบด้วยการสอนงานโดยหัวหน้างาน และการจัดโครงการฝึกอบรมในองค์กร ได้แก่หลักสูตร
“อุปนิสัย 7 ประการของผู้ที่มีประสิทธิผลสูง” “การเจรจาต่อรองให้ประสบผลสำเร็จ” และ
“โครงการบริหารงานแบบกลุ่มควบคุมคุณภาพ (QCC)” สำหรับโรงงานสาขาทั้ง 5
แห่งทั่วประเทศและบางหน่วยงานในสำนักงานใหญ่

ในขณะเดียวกัน กลุ่มบริษัทได้ดำเนินการเน้นย้ำถึงคุณค่าหลักขององค์กร 5
ประการอย่างต่อเนื่องผ่านช่องทางการสื่อสารต่างๆ เช่น การประชุมพนักงานประจำปีของกลุ่มบริษัท
การจัดกิจกรรมทีมเวิร์คให้กับโรงงานสาขาแต่ละแห่งทั่วประเทศ
รวมทั้งการเผยแพร่ข่าวสารและกิจกรรมต่างๆ
อย่างสม่ำเสมอผ่านทางอินทราเน็ตและอีเมล์ภายในกลุ่มบริษัท

ทั้งนี้ กลุ่มบริษัทยังคงมุ่งมั่นที่จะดำเนินกลยุทธ์ด้านทรัพยากรบุคคล
ด้วยแผนการปฏิบัติงานและบรรยากาศที่ดีภายในองค์กรที่สอดคล้องกับกลยุทธ์ทางธุรกิจขององค์กรที่จะนำไปสู่การบรรลุวิสัยทัศน์
ปี 2558

แผนงานสำหรับปี 2554

ในปี 2554
กลยุทธ์ด้านทรัพยากรบุคคลของกลุ่มบริษัทมีวัตถุประสงค์ที่จะรองรับการขยายตัวทางธุรกิจด้วยการปรับปรุงโครงสร้างองค์กร
กระบวนการบริหารงานและบุคลากร
ซึ่งสำหรับปรับปรุงในเชิงโครงสร้างนั้นประกอบด้วยการวางแผนความก้าวหน้าทางอาชีพ
การพัฒนากระบวนการทำงาน
ขณะที่การปรับปรุงเชิงกระบวนการบริหารงานและบุคลากรจะครอบคลุมถึงแผนการสืบทอดตำแหน่งสำหรับตำแหน่งงานหลัก
เช่นเดียวกับกระบวนการพัฒนาเพื่อเตรียมความพร้อมให้กับกลุ่มพนักงานผู้มีศักยภาพสูง

แผนปฏิบัติการของปี 2554 ตามกลยุทธ์ดังกล่าวข้างต้น
จะดำเนินการภายใต้แนวคิดของคุณค่าหลักขององค์กรในหัวข้อการทำงานร่วมกันเป็นทีม
(Teamwork) หรือ ทีมเด่น ซึ่งตรงกับแนวพฤติกรรมตามศักยภาพหลักของภาวะผู้นำ (Leadership
Competency) 4 หัวข้อ2
เพื่อให้การพัฒนาความพร้อมของบุคลากรและการพัฒนาสภาพแวดล้อมองค์กรมีความสอดคล้องและสนับสนุนการบรรลุความสำเร็จตามวิสัยทัศน์ที่ได้กำหนดไว้

ความรับผิดชอบต่อสังคม:

ทิปโก้แอสฟัลท์ตระหนักถึงความสำคัญในการดำเนินรอยตามแนวทางของพระบาทสมเด็จพระเจ้าอยู่หัวในด้านความพยายามที่จะสร้างสรรค์สิ่งดีงามเพื่อประโยชน์ของสังคมไทย
คนไทยและอนาคตของประเทศชาติเสมอมา
และวิสัยทัศน์ของบริษัทคือการอุทิศตนบำเพ็ญประโยชน์ต่อสังคมไทยโดยทั่วไปและชุมชนที่บริษัทตั้งอยู่

นอกจากนี้ บริษัทมุ่งมั่นในการทำธุรกิจ ด้วยความโปร่งใส มีการดำเนินธุรกิจอย่างมีจริยธรรม
โดยคำนึงถึงหน้าที่และความรับผิดชอบที่มีต่อสังคม และเพื่อให้บรรลุวัตถุประสงค์ดังกล่าว
บริษัทจึงมุ่งความสำคัญไปที่ 7 ประเด็นหลัก ได้แก่ การกำกับดูแลองค์กร สิทธิมนุษยชน
ความยุติธรรมด้านแรงงาน การรักษาสิ่งแวดล้อม การดำเนินธุรกิจอย่างเป็นธรรม
ความต้องการของผู้บริโภค ตลอดจน การมีส่วนร่วมและการพัฒนาชุมชน

ในปี 2551
โรงงานนครราชสีมาได้เข้าร่วมโครงการส่งเสริมความรับผิดชอบต่อสังคมของโรงงานอุตสาหกรรม
ซึ่งจัดขึ้นโดยกรมโรงงานอุตสาหกรรม (CSR–DIW) และเป็น 1 ใน 28
สถานประกอบการแรกในประเทศไทยที่ได้รับประกาศนียบัตร CSR-DIW ต่อมาในเดือนกันยายนของปี
2552 เกือบทุกโรงงานได้รับประกาศนียบัตร CSR-DIW ไม่ว่าจะเป็นโรงงานพิษณุโลก พระประแดง
สุราษฏร์ธานี (พุนพิน) และระยอง และเมื่อเร็วๆ นี้ในเดือนมกราคมปี 2554 โรงงานสุราษฏร์ธานี
(ท่าทอง) ก็ได้รับการรับรองเช่นกัน
ในแต่ละปีโรงงานในแต่ละแห่งต้องมีการทำรายงานการประเมินคุณภาพตนเองเพื่อรักษาการรับรอง
CSR-DIW นี้ไว้ นอกจากนี้
บริษัทยังมีความมุ่งมั่นตั้งใจและได้วางแผนการดำเนินงานเพื่อขอรับการรับรองมาตรฐานสากลตามระบบ
ISO 26000 (Social Responsibility) ให้ได้ภายในปี 2555

สิ่งแวดล้อม

ความรับผิดชอบด้านการผลิตและสิ่งแวดล้อม

ขณะนี้ทั่วโลกตระหนักถึงความสำคัญของการอนุรักษ์สิ่งแวดล้อม
และทิปโก้แอสฟัลท์ก็มีความมุ่งมั่นที่จะผลิตและจำหน่ายผลิตภัณฑ์ที่มีคุณภาพและมีส่วนร่วมในการรักษาสภาพแวดล้อม
ปรับปรุงคุณภาพของชีวิตของพนักงาน ตลอดจนผู้รับเหมาและชุมชนที่ตั้งอยู่ใกล้กับโรงงานของบริษัท
ด้วยการใช้ระบบการจัดการสิ่งแวดล้อมสากลหรือระบบ ISO 14001 เป็นมาตรฐาน และเมื่อปี
2545 โรงงานนครราชสีมาได้รับการรับรองด้านการผลิตผลิตภัณฑ์ยางมะตอย
และทุกโรงงานก็ได้รับใบรับรองเช่นเดียวกันนี้

เมื่อปี 2546 นอกจากนี้บริษัทยังมีการดำเนินนโยบายระบบการจัดการสิ่งแวดล้อม
ระบบการจัดการอาชีวอนามัยและความปลอดภัย
ซึ่งได้กลายเป็นหนึ่งในวัฒนธรรมบริษัทให้ทุกคนต้องปฏิบัติตามกฎหมายอย่างเคร่งครัดเพื่อการลด
และควบคุมมลพิษที่จะมีผลกระทบต่อสภาพอากาศ น้ำและดิน
ได้มีการใช้ระบบควบคุมการใช้ทรัพยากรธรรมชาติและการมานำกลับมาใช้ใหม่ได้อย่างมีประสิทธิภาพ
ทุ่มเททำสิ่งต่าง ๆ เหล่านี้เพื่อประโยชน์ที่ยั่งยืนของบริษัท

ผู้มีส่วนได้ส่วนเสีย และสังคมโดยรวม

การจัดการทรัพยากรธรรมชาติ

เชื้อเพลิงฟอสซิลเป็นวัตถุดิบหลักที่ใช้ในการผลิตแอสฟัลต์อิมัลชั่น
บริษัทได้มีการพัฒนาแผนงานที่จะลดการใช้เชื้อเพลิงฟอสซิลในส่วนที่เป็นไปได้ เมื่อเร็ว ๆ
นี้บริษัทได้พัฒนายางธรรมชาติซึ่งเป็นผลิตภัณฑ์จากธรรมชาติและสามารถปลูกขึ้นมาทดแทนใหม่ได้
เพื่อใช้ในการผลิตโมดิไฟด์แอสฟัลต์อิมัลชั่น (EMA) ขึ้นเป็นผลสำเร็จ

นอกจากนี้ บริษัทได้เพิ่มมาตรการต่างๆ ในการดูแลสิ่งแวดล้อม ยกตัวอย่างเช่น
น้ำเสียจากโรงอาหารและสำนักงานจะถูกส่งไปยังบ่อดักไขมันที่มีประสิทธิภาพสูงกว่ามาตรฐานที่กฎหมายกำหนด
ก่อนที่จะถูกปล่อยออกสู่ท่อระบายน้ำเพื่อลดผลกระทบต่อสภาพแวดล้อม

ทิปโก้แอสฟัลท์ให้ความสำคัญกับการใช้พลังงานอย่างมีประสิทธิภาพ ในปี 2553
ได้ดำเนินโครงการต่างๆ เพื่อลดการใช้พลังงานในระหว่างการผลิตซึ่งโครงการเหล่านี้ได้แก่

  • การปรับปรุงการผลิตที่ใช้ยางมะตอยให้น้อยลง
  แต่ยังคงรักษาคุณภาพของผลิตภัณฑ์โดยใช้อุปกรณ์แลกเปลี่ยนความร้อนซึ่งช่วยลดพลังงานความร้อนที่ใช้กับผลิตภัณฑ์ก่อนและระหว่างการขนส่ง

  •
  การเปลี่ยนมาใช้เรือขนส่งยางมะตอยขนาดใหญ่ช่วยลดจำนวนการเดินทางสำหรับการจัดส่งสินค้า
  ลดการใช้น้ำมันเชื้อเพลิงรวมถึงค่าใช้จ่ายในการบำรุงรักษา

  • การใช้ก๊าซแอลพีจีควบคู่กับน้ำมันเชื้อเพลิงในการผลิตยางมะตอย
  อีกทั้งยังมีระบบการจัดการไฟฟ้าเมื่อมีความต้องการใช้ไฟฟ้าสูง
  เพื่อไม่ให้กระทบต่อการผลิตไฟฟ้าของรัฐบาล

  •
  การประหยัดพลังงานความร้อนในกระบวนการผลิตโดยการเปลี่ยนรูปแบบทางกายภาพของวัตถุดิบบางชนิด

  • การใช้ก๊าซแอลพีจีแทนน้ำมันดีเซลในการให้ความร้อนผลิตภัณฑ์ยางมะตอย
  ซึ่งก๊าซแอพีจีเป็นพลังงานที่สะอาดกว่าและสามารถช่วยลดการปล่อยก๊าซคาร์บอนไดออกไซด์ได้เป็นอย่างดี

  • การปรับปรุงการผลิตและแผนงานด้านโลจิสติกส์เพื่อให้สอดคล้องกับอุปสงค์และอุปทาน
  ตลอดจนลดการใช้ความร้อนสำหรับวัตถุดิบและสินค้าคงคลังลง

  • การบำรุงรักษาเชิงป้องกันที่มีประสิทธิภาพของเครื่องยนต์
  เตาเผาและอุปกรณ์แลกเปลี่ยนความร้อนช่วยเพิ่มอัตราการเผาไหม้
  ซึ่งเป็นอีกตัวอย่างของการเปลี่ยนแปลงวัฒนธรรมการทำงานในการป้องกันและลดผลกระทบต่อสิ่งแวดล้อม

ถึงแม้ว่ากระบวนการผลิตของบริษัทจะสร้างมลพิษทางน้ำและอากาศในปริมาณน้อย
แต่ทิปโก้แอสฟัลท์ยังคงมุ่งมั่นในการลดมลพิษและมีการติดตามวัดผลกระทบต่อสิ่งแวดล้อมอย่างต่อเนื่อง
ดังจะเห็นได้จากตัวอย่างดังต่อไปนี้

  •
  การปรับปรุงกระบวนการบำบัดน้ำเสียเพื่อให้สามารถนำน้ำเสียในการผลิตแอสฟัลต์อิมัลชั่นกลับมาใช้ได้ใหม่
  และการนำมาใช้ใหม่ของน้ำมันเครื่องยนต์จากการดำเนินงานการบำรุงรักษาในการผลิตยางมะตอยคัตแบค
  (cutback asphalt) หรือแม้กระทั่งการนำกลับมาใช้ใหม่ของผลิตภัณฑ์ที่หมดอายุ
  น้ำมันที่รั่วไหลจากรถขนส่งสินค้าทั้งหมดนี้บริษัทสามารถนำกลับเข้าสู่กระบวนการผลิตได้อีก

  • การวัดคุณภาพอากาศที่ปล่อยออกจากโรงงานอย่างสม่ำเสมอ
  ปกติสิ่งที่ปล่อยออกมาจะเป็นฝุ่นละอองก๊าซซัลเฟอร์ไดออกไซด์และก๊าซออกไซด์ของไนโตรเจนซึ่งพิสูจน์แล้วว่ามีปริมาณน้อยกว่าปริมาณที่กระทรวงอุตสาหกรรมได้กำหนดไว้
  นอกจากนี้บริษัทยังมีการดำเนินการที่กว้างขึ้นในการวัดคุณภาพอากาศในชุมชนโดยรอบของแต่ละโรงงาน

  • โรงงานพิษณุโลกและสุราษฏร์ธานี (พุนพิน) ได้จดทะเบียนเป็นประเภทโรงงาน 106
  ที่สามารถซื้อน้ำมันเครื่องใช้แล้วจากภายนอกมาใช้เป็นวัตถุดิบในกระบวนการผลิตซึ่งถือเป็นอีกทางเลือกหนึ่งในการรีไซเคิลน้ำมันเครื่องที่ใช้แล้วและเป็นการสร้างรายได้ให้กับชุมชน

  • ธุรกิจการจัดส่งสินค้าของบริษัทบ่งบอกถึงความมุ่งมั่นในการอนุรักษ์สิ่งแวดล้อมอย่างชัดเจน
  ดังเช่น
  สัญญาการก่อสร้างเรือใหม่กับอู่ต่อเรือญี่ปุ่นซึ่งมีการระบุประเภทของเครื่องยนต์ตามมาตรฐาน
  “Tier 2” โดยมาตรฐานนี้กำหนดให้มีการลดปริมาณ NOX (ไนโตรเจนออกไซด์)
  ซึ่งเป็นพิษต่ออากาศลง

แผนงานและความพยายามในการลดภาวะโลกร้อนในอนาคต

ทิปโก้แอสฟัลท์ตระหนักดีถึงการปล่อยก๊าซคาร์บอนไดออกไซด์ (CO2)
ซึ่งเป็นหนึ่งในก๊าซเรือนกระจกที่มาจากกระบวนการผลิตเชื้อเพลิงฟอสซิล เช่น
ก๊าซธรรมชาติหรือก๊าซโซลีน บริษัทได้มีการกำหนดนโยบายระยะยาวเพื่อลดผลกระทบต่อสิ่งแวดล้อม
หนึ่งในนโยบายเหล่านี้คือ
การเพิ่มขนาดของเรือขนส่งยางมะตอยในกระบวนการจัดส่งสินค้าเพื่อลดค่าใช้จ่ายด้านน้ำมันเชื้อเพลิงในการขนส่ง
นอกจากนี้
บริษัทยังได้ใช้ไบโอดีเซลมากขึ้นเพื่อทดแทนน้ำมันดีเซลและบริษัทประสบความสำเร็จในการวิจัยและพัฒนาเพื่อลดการใช้พลังงานความร้อนในการผลิตยางมะตอย
(Warm Mix Asphalt)
และโรงงานของบริษัทเป็นผู้นำชุมชนในการปลูกต้นไม้ให้มากขึ้นเพื่อดูดซับก๊าซคาร์บอนไดออกไซด์อีกด้วย

คุณสมบัติของผลิตภัณฑ์ที่ใช้เป็นอีกหนึ่งความพยายามของบริษัทในการรักษาสิ่งแวดล้อม
ทิปโก้แอสฟัลท์ได้พยายามแนะนำลูกค้าให้ใช้แอสฟัลต์อิมัลชั่นแทนยางมะตอยชนิดคัตแบค
ซึ่งแอสฟัลต์อิมัลชั่นนี้ไม่เพียงจะช่วยลดพลังงานเพราะสามารถแข็งตัวในอุณหภูมิห้องได้เท่านั้น
แต่ยังมีส่วนประกอบของไฮโดรคาร์บอนที่น้อยกว่า และช่วยลูกค้าประหยัดค่าใช้จ่ายอีกด้วย

การมีส่วนร่วมและการพัฒนาชุมชนอย่างต่อเนื่อง

ปรัชญาการเติบโตอย่างยั่งยืนเป็นความเชื่อหลักของทิปโก้แอสฟัลท์ในการจัดการกลยุทธ์ความรับผิดชอบต่อสังคมในด้านการอนุรักษ์สภาพแวดล้อมและการมีส่วนร่วมกับชุมชนโดยรอบ
ด้วยจิตอาสาสมัคร พนักงานทุกคนได้ร่วมสร้างสรรค์ประโยชน์ให้กับชุมชน ในปี 2553
พนักงานของบริษัทมีส่วนร่วมในการพัฒนาสังคมในหลายๆ ด้านเช่น การศึกษากีฬา สภาพแวดล้อม
วัฒนธรรมและการพัฒนาทางเศรษฐกิจของชุมชน ในกิจกรรมต่อไปนี้

  • การเปิดให้นักศึกษา MBA ของ Stanford Graduate School of Business
  เข้าเยี่ยมชมบริษัท เพื่อเรียนรู้ความสำเร็จของการทำงานร่วมกันทางธุรกิจระหว่างทิปโก้แอสฟัลท์
  และ Colas S.A. ผู้ถือหุ้นรายใหญ่

  • บริษัทเปิดให้นักศึกษาจากสถาบันต่างๆ เข้าเยี่ยมชม และได้ให้นักศึกษามีส่วนร่วมในกิจกรรม
  “สัปดาห์แห่งความปลอดภัย” ของโรงงาน
  นอกจากนี้ยังได้มีการสาธิตการดับเพลิงเบื้องต้นให้กับนักเรียนและนักศึกษาจากมหาวิทยาลัยเทคโนโลยีสุรนารี
  โรงเรียนวัดธาตุทอง และโรงเรียนมัธยมบ้านบางจาก อีกด้วย

  •
  มอบทุนการศึกษาสำหรับนักศึกษาและจัดหาพนักงานอาสาสมัครมาช่วยฝึกอบรมด้านภาษาอังกฤษให้กับนักเรียน

  • ให้การสนับสนุนโรงเรียนมัธยมวัดธาตุทองเพื่อการพัฒนาโรงเรียนในหลายด้าน เช่น
  การติดตั้งระบบคัดกรองไขมันในการบำบัดน้ำของโรงอาหาร ระบบการแยกของเสีย เพื่อใช้เป็น
  ปุ๋ยชีวภาพ รวมทั้งระบบเปิด-ปิด ไฟอัตโนมัติและการอนุรักษ์พลังงานในรูปแบบอื่นๆ

  • บริจาคคอมพิวเตอร์มือสองในสภาพดีจำนวน 24 เครื่อง ให้กับโรงเรียนในหลายพื้นที่
  และที่โรงเรียนประถมศึกษาบ้านบุ่งหวาย จังหวัดอุบลราชธานี บริษัทได้บริจาคคอมพิวเตอร์มือสอง
  จำนวน 7 เครื่อง
  อ่างล้างจานและอ่างล้างมือรวมทั้งโต๊ะและเก้าอี้เพื่อใช้ในโรงอาหารของโรงเรียน

  • บริจาคเงินเพื่อการบรรเทาอุทกภัยผ่านสำนักนายกรัฐมนตรีจำนวน 500,000 บาท

  • ช่วยชุมชนปลูกป่าชายเลนตามแนวพื้นที่ชายฝั่งทะเล เช่น บ้านขุนสมุทรจีน จังหวัดสมุทรปราการ
  และบ้านพุมเรียง จังหวัดสุราษฎร์ธานี

  • ปล่อยปลาท้องถิ่นหลายสายพันธุ์จำนวน 35,000 ตัว
  ร่วมกับชาวบ้านและข้าราชการที่อำเภอพนัสนิคม จังหวัดระยอง

  • เป็นเจ้าภาพจัดงานประเพณีสงกรานต์และพิธีรดนำดำหัวเพื่อเคารพผู้สูงอายุ พิธีแข่งเรือ
  เทศกาลเดือนตุลาคมและเทศกาลลอยกระทง

  • บริษัทนำพนักงาน ลูกค้าและผู้จัดจำหน่าย ร่วมทอดกฐิน
  เพื่อช่วยสร้างศาลาสำหรับการเรียนการสอนธรรมะ ที่วัดป่านานาชาติจังหวัดอุบลราชธานี
  เป็นจำนวนเงิน 6,000,999 บาท

  • ใช้ความเชี่ยวชาญด้านเทคนิคของบริษัท ช่วยกลุ่มพัฒนาอาชีพบ้านท่าอู่ จังหวัดสุราษฎร์ธานี
  เพิ่มปริมาณการผลิตแชมพูสมุนไพร
  และเพิ่มผลผลิตข้าวกล้องโดยการปรับปรุงประสิทธิภาพเครื่องสีข้าวที่บ้านโป่งหม้อข้าว
  จังหวัดพิษณุโลก

เพื่อรักษาจิตอาสาที่ยั่งยืนซึ่งเป็นส่วนหนึ่งของวัฒนธรรมของบริษัท
ทิปโก้แอสฟัลท์ได้กำหนดนโยบายเพื่อปลูกฝังการตระหนัก
ความรู้และความสามารถในการรับผิดชอบต่อสังคมให้กับพนักงานและมีการตั้งชั่วโมงอาสาสำหรับพนักงานเพื่อออกไปสร้างสาธารณะประโยชน์ให้กับชุมชนโดยรอบอย่างต่อเนื่อง

ทิปโก้แอสฟัลท์ให้ความสำคัญกับการปฏิบัติตามกฎหมายและระบบการทำงานของประเทศที่บริษัทตั้งอยู่อย่างเคร่งครัด
ในปี 2553
โรงงานพิษณุโลกได้รับเลือกให้เป็นหนึ่งในสถานที่ทำงานที่โดดเด่นของประเทศไทยในด้านสุขภาพ
ความปลอดภัยและสิ่งแวดล้อม ซึ่งเป็นรางวัลที่บริษัทได้รับติดต่อกันมาอย่างต่อเนื่องถึง 10 ปี

นอกจากนี้ ในด้านการดำเนินการธุรกิจการจัดส่งสินค้า บริษัทได้ปฏิบัติตามสนธิสัญญาระหว่างประเทศ
กฎหมายและข้อกำหนดของประเทศต่างๆ ที่เกี่ยวข้องอย่างเคร่งครัด
มีความตระหนักและเอาใจใส่สภาพแวดล้อมตามมาตรฐานการจัดการความปลอดภัยนานาชาติ (ISM)
และการประเมินตนเองในการจัดการเรือขนส่งสินค้า (TMSA) เป็นวัฒนธรรมองค์กร
มาตรฐานระหว่างประเทศทั้งสองนี้ถือว่าเป็นเครื่องมือในการวัดพัฒนาการและการปรับปรุงด้านความปลอดภัยทางทะเลเพื่อป้องกันการบาดเจ็บและการสูญเสียชีวิตและความเสียหายต่อสภาพแวดล้อมได้เป็นอย่างดี

+-------------------+---------------+--------------------+------------+
| ระบบการจัดการ      | มาตรฐาน ISO   | มาตรฐานไทย         | หมายเหตุ    |
+-------------------+---------------+--------------------+------------+
| คุณภาพ             | ISO 9001:     | มอก.9001 – 2552    |            |
|                   | 2008          |                    |            |
+-------------------+---------------+--------------------+------------+
| สิ่งแวดล้อม          | ISO 14001:    | มอก.14001 – 2548   |            |
|                   | 2004          |                    |            |
+-------------------+---------------+--------------------+------------+
| ส                 |               | มอก.18001 – 2542   |            |
| ุขภาพและความปลอดภัย |               |                    |            |
+-------------------+---------------+--------------------+------------+
| แรงงาน            |               | มรท.8001 – 2546    |            |
+-------------------+---------------+--------------------+------------+
| พลังงาน            |               | พรบ.การส่งเสริม      |            |
|                   |               |                    |            |
|                   |               | การอนุรักษ์พลังงาน     |            |
|                   |               |                    |            |
|                   |               | พ.ศ. 2535          |            |
+-------------------+---------------+--------------------+------------+
| ห้องทดลอง          | ISO/IEC 17025 | มอก.17025 – 2548   | เ          |
|                   | : 2005        |                    | ฉพาะโรงงาน |
|                   |               |                    |            |
|                   |               |                    | นครราชสีมา  |
+-------------------+---------------+--------------------+------------+
| ความรับผิดชอบต่อสังคม | CSR-DIW 2553  |                    |            |
+-------------------+---------------+--------------------+------------+